Kolik

Definisi

Apa itu kolik?

Kolik adalah keadaan yang paling menyeksakan pada bayi walaupun diberi makan dengan cukup, dan sihat. Dikatakan bahawa bayi yang mempunyai kolik sering menangis lebih dari tiga jam sehari, tiga hari seminggu selama tiga minggu atau lebih lama. Tiada apa-apa yang boleh anda lakukan untuk cuba membantu melegakan bayi anda semasa tempoh kolik berlaku.

Kolik boleh memeningkan ibu bapa dan bayi itu sendiri. Akan tetapi, jangan bimbang kerana jangka masa kolik berlaku agak singkat. Kolik akan berhenti dalam masa beberapa minggu atau bulan selepas itu. Namun, inilah salah satu daripada cabaran besar pertama anda sebagai ibu bapa.

Apakah kebarangkalian kolik?

Kolik biasanya menjadi paling teruk apabila bayi berusia sekitar 6 hingga 8 minggu dan akan hilang dengan sendiri apabila usia antara 8 dan 14 minggu.

Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom kolik?

Merengek dan menangis agak biasa untuk bayi, dan bayi yang cerewet tidak semestinya mempunyai kolik. Begitu juga dengan bayi yang sihat, dan cukup makan. Tanda-tanda kolik yang perlu anda awasi termasuklah:

Episod menangis yang boleh dijangka
: Seorang bayi yang menghidap kolik sering kali menangis pada waktu yang sama setiap hari, biasanya pada lewat tengah hari atau petang. Episod kolik mungkin bertahan dari beberapa minit hingga tiga jam atau lebih pada hari tertentu. Bayi anda mungkin mempunyai pergerakan usus atau keluar gas hampir di penghujung episod kolik.

Tangisan yang keterlaluan atau tidak dapat dileraikan
: Tangisan kolik adalah keterlaluan, kedengaran kesusahan dan selalunya pada nada yang tinggi. Wajah bayi anda mungkin berjuraian air mata, dan dia adalah sangat sukar untuk ditenangkan.

Menangis yang berlaku tanpa sebab yang jelas
: Adalah perkara biasa untuk bayi menangis kadang-kadang. Tetapi, menangis biasanya bermaksud bayi anda memerlukan sesuatu, seperti makanan atau lampin yang bersih. Menangis yang berkaitan dengan kolik berlaku tanpa sebab yang jelas.

Perubahan postur
: Menggulung kaki, mengepal tangan dan otot perut yang tegang adalah biasa semasa episod kolik.

Bila harus berjumpa doktor?

Dapatkan rawatan perubatan segera jika bayi anda menangis mungkin disebabkan oleh kejatuhan, kecederaan atau penyakit.

Hubungi doktor bayi anda jika:

Anda perasan bekas kebiruan pada bibir atau kulit bayi anda semasa episod menangis.

Anda prihatin terhadap tangisan bayi anda, terutamanya jika anda melihat perubahan dalam pemakanan bayi anda, tidur atau tingkah laku.

Anda boleh membantu doktor bayi anda dengan mencatatkan dalam diari harian apabila bayi menangis dan berapa lama ia bertahan. Juga catat corak tidur dan pemakanan bayi anda.

Punca

Apakah punca kolik?

Sehingga kini punca kolik masih tidak diketahui dengan tepat. Sesetengah penyelidik telah menerokai beberapa teori, termasuk alergi, tidak toleransi laktosa, perubahan dalam bakteria normal yang terdapat dalam sistem penghadaman, sistem penghadaman yang belum sepenuhnya lengkap, ibu bapa yang bimbang, dan perbezaan dalam cara bayi diberi makan atau ditenangkan. Namun, masih belum jelas mengapa sesetengah bayi mempunyai kolik dan yang lain tidak.

Faktor-faktor risiko

Apakah yang meningkatkan risiko anak anda kepada kolik?

Bayi anda mungkin mempunyai risiko yang lebih tinggi untuk keadaan ini jika anda mengalami keadaan berikut:

Ibu-ibu dari bayi-bayi yang merokok semasa mengandung atau selepas bersalin mempunyai risiko yang lebih besar untuk mengalami kolik

Banyak teori lain tentang apa yang membuat kanak-kanak lebih mudah terdedah kepada kolik yang telah dicadangkan, tetapi tidak ada yang terbukti. Sebagai contoh:

Kolik tidak berlaku lebih kerap dalam kalangan bayi yang sulung atau bayi yang diberi minum susu formula

Diet ibu yang menyusukan bayi berkemungkinan tidak mencetuskan kolik

Anak perempuan dan anak lelaki, tidak kira apa susunan kelahiran mereka atau bagaimana mereka diberi makan, mereka mengalami kolik dalam jumlah yang sama

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit kolik didiagnosis?

Sekiranya doktor anda mengesyaki bahawa anak anda mungkin mengalami keadaan ini, pemeriksaan fizikal akan dilakukan dan dia boleh bertanya kepada anda tentang sejarah kesihatan bayi anda, apa teknik menenangkan yang anda telah cuba, dan sama ada anda perasan sebarang simptom yang lain. Anda juga boleh ditanya tentang bagaimana tangisan memberi kesan kepada anda dan menunjukkan bagaimana cara anda memberi makan dan sendawakan bayi anda. Doktor anda mungkin mencadangkan anda mengesan masa dan berapa kerap bayi anda menangis.

Sekiranya bayi anda mempunyai sebarang simptom-simptom yang membimbangkan anda, seperti muntah atau demam, doktor anda boleh melakukan ujian makmal atau X-ray untuk mengetahui apa yang menyebabkannya.

Bagaimana pesakit kolik dirawat?

Kolik boleh baik dengan sendiri, selalunya pada umur tiga bulan. Walau bagaimanapun, tiada rawatan yang terbukti dan  rawatan tertentu yang secara konsisten boleh membantu setiap bayi. Sesetengah pilihan rawatan mungkin disyorkan termasuk:

Ubat bantuan melegakan gas
: Ubat-ubatan ini umumnya dianggap selamat, kecuali bagi bayi-bayi yang perlu mengambil ubat penggantian tiroid.

Probiotik
: Probiotik adalah bahan yang membantu mengekalkan keseimbangan semula jadi bakteria “baik’ dalam saluran penghadaman. Sedang bayi dengan kolik mungkin mempunyai bakteria yang membantu ini dengan tidak seimbang, penyelidik telah cuba menggantikan beberapa probiotik ini dalam beberapa kajian. Salah satu yang khususnya, dipanggil Lactobacillus reuteri, menurunkan simptom kolik dengan ketara. Tetapi, hasil kajian telah bercampur. Ada yang menunjukkan manfaat, sementara yang lain tidak menemui apa-apa. Secara keseluruhan, pakar tidak merasakan terdapat bukti yang cukup untuk mengesyorkan penggunaan probiotik untuk merawat kolik pada masa sekarang.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani kolik?

Petua-petua berikut boleh membantu anda mengelakkan kolik:

Pegang bayi anda secara tegak yang boleh semasa penyusuan

Jika anda sedang menyusu badan, ia mungkin membantu untuk membolehkan bayi anda menyusu pada satu payudara sehingga ia hampir kosong sebelum menukar ke bahagian satu lagi. Ini membekalkan bayi anda dengan hindmilk yang diperkaya dan berlemak, berpotensi untuk lebih memuaskan daripada foremilk yang sedikit dan mendahagakan yang hadir pada awal penyusuan.

Pertimbangkan untuk mengubah diet anda, jika menyusu badan

Diet ibu menyusu badan mungkin tidak memainkan peranan dalam simptom kolik bayi. Walau bagaimanapun, dalam keluarga yang mempunyai sejarah alahan, mengeluarkan alergen yang berpotensi dari diet anda mungkin boleh mengesan alergi makanan yang tidak diketahui pada bayi anda. Jika anda menyusu badan, doktor bayi anda mungkin mencadangkan supaya anda cuba untuk menghindari makanan yang mungkin menyebabkan alahan, seperti tenusu, kacang tanah, kacang pokok, gandum, soya dan ikan, selama dua minggu untuk melihat apakah simptom bayi anda bertambah baik.

Tukar formula bayi

Sama seperti penyusuan susu ibu, formula bayi anda berkemungkinan tidak menyebabkan simptom-simptom mereka. Tetapi, bertukar kepada sejenis formula yang dipanggil susu formula hidrolyzate mungkin boleh membuat perbezaan jika bayi anda alah kepada susu lembu atau tidak toleransi kepada susu.

Tukar botol

Terdapat pelbagai botol dan puting yang boleh dipilih. Mencuba jenis botol atau puting susu yang berbeza boleh membantu mengurangkan sedikit daripada simptom bayi anda. Botol yang mempunyai beg yang boleh diguna semula dan dilipat mungkin boleh mengurangkan jumlah udara yang ditelan bayi anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Kos Sebenar Di Sebalik Penjagaan Seorang Bayi Di Malaysia, Jangan Terkejut!

Pengalaman membesarkan anak atau bayi itu sememangnya adalah satu cabaran yang bukan mudah. Apatah lagi pada zaman di mana peningkatan kos sara hidup tidak begitu selari dengan pendapatan bulanan yang diperoleh.

Kos membesarkan seorang bayi sahaja sudah mencapai ribuan ringgit dalam tempoh sebulan.

Bagi mengetahui berapakah perbelanjaan yang perlu dikeluarkan untuk seorang bayi, kami di Hello Doktor telah cuba mencari anggaran kos minimum yang perlu ibu bapa sediakan untuk sekurang-kurangnya seorang bayi mereka.

Anda boleh merujuk kepada infografik ringkas yang telah kami sediakan seperti di bawah ini.

Untuk memudahkan pengiraan anggaran, kami telah membahagikan perbelanjaan yang diperlukan kepada dua bahagian iaitu kos yang berulang dan kos tidak berulang.

Perbelanjaan bagi kos berulang (bulanan)

Lampin pakai buang

Bagi lampin pakai buang, anda mungkin boleh mendapatkan harga yang lebih murah bergantung kepada jenama
lampin
 yang anda pilih dan juga kuantiti bagi setiap satu bungkusan
lampin
.

Anda perlu kerap menukarkan lampin bayi anda untuk mengelakkan masalah ruam yang mungkin berlaku. Oleh sebab itu, apabila anda menyusukan atau memberi makan kepada bayi anda, tukarlah kepada lampin baharu jika mereka telah membuang air.

Kelengkapan mandian

Bagi kelengkapan mandian, lihat pada label produk dan pilihlah produk dengan bahan yang tidak mengandungi paraben,
formaldehyde
 atau
pewangi
. Ini kerana, kewujudan bahan-bahan ini hanya akan membuatkan kulit bayi mengalami kerengsaan atau iritasi.

Untuk cecair mandian badan, pilihlah cecair yang tidak mengandungi sabun. Untuk syampu pula, gunakan produk yang tidak memedihkan mata bayi anda.

Penggunaan tisu basah

Untuk tisu basah, anda tidak disarankan untuk menggunakannya dengan kerap dan hanya gunakannya apabila membersihkan punggung bayi anda yang mengandungi najis sahaja.

Cuba dapatkan jenis tisu basah yang tidak mengandungi kandungan alkohol atau jika boleh, hanya gunakan kain biasa sahaja bersama-sama air.

Ini kerana tisu basah yang mengandungi alkohol dan juga pewangi boleh merengsakan kulit bayi.

Perbelanjaan bagi kos yang tidak berulang (tahunan)

Mungkin anda boleh berjimat sedikit untuk pembelian barangan dalam kategori ini kerana ia tidak dibeli selalu.

Untuk set baju dan seluar, anda mungkin akan membeli sebanyak 14 helai pakaian kerana kami menganggarkan penggunaan minimum dua set pakaian setiap hari selama seminggu. Begitu juga dengan pembelian stoking dan sarung tangan bayi.

Pemilihan jenis fabrik

Fabrik
kapas
 adalah jenis pilihan fabrik atau material yang paling sesuai untuk bayi atau kanak-kanak. Ini kerana kain berasaskan kapas ini memiliki sifat yang lembut serta tinggi kadar penyerapannya.

Kain kapas organik adalah pilihan yang paling sesuai untuk bayi memandangkan penanamannya tidak melibatkan penggunaan bahan kimia berbahaya dan baja.

Sesetengah bayi atau kanak-kanak kadangkala memiliki reaksi alahan atau keadaan kulit tertentu yang akan bertambah buruk jika menggunakan fabrik sintetik atau yang bersifat kasar.

Oleh itu, penggunaan fabrik kapas organik adalah cara yang paling selamat agar bayi anda kekal selesa dan tidak berisiko mengalami keadaan kulit yang semakin memburuk.

Penggunaan pam susu

Mengapa pam susu merupakan salah satu barangan yang perlu ada di rumah anda? Pam
susu
 bertujuan untuk memastikan bekalan
susu
 ibu yang berterusan dapat dinikmati oleh bayi anda.

Lebih-lebih lagi bagi ibu-ibu berkerjaya yang boleh menyediakan bekalan
susu ibu
 untuk bayi masing-masing walaupun ditinggalkan di rumah pengasuh.

Selain itu, ia memudahkan ibu atau pengasuh yang terlibat untuk melakukan tugas-tugas lain tanpa perlu risau dengan keinginan bayi yang kelaparan tanpa mengira masa.

Kos pembelian satu pam susu ini agak mahal, walau bagaimanapun ia amat berbaloi kerana ia boleh digunakan untuk satu jangka masa yang lama.

Pemilihan botol susu bayi

Jangan sesekali memilih botol susu dengan hanya melihat kepada grafik animasi atau rekaan botol yang comel semata-mata. Perkara yang paling penting semasa memilih botol susu adalah memastikan bahawa ia adalah bebas
BPA
.

Apa pula yang dimaksudkan dengan
BPA
 ini? Ia adalah sejenis bahan kimia yang digunakan dalam kebanyakan penghasilan produk-produk komersial seperti botol plastik dan bekas makanan, dan tidak terkecuali juga botol susu bayi.

Kandungan BPA dalam botol susu berpotensi bercampur dengan kandungan susu, dan seterusnya boleh memasuki tubuh bayi. Kesannya, ia boleh menjejaskan otak, kelenjar prostat janin, bayi dan juga kanak-kanak.

Selain itu, BPA juga boleh memberi kesan terhadap tingkah laku kanak-kanak. Walau bagaimanapun, ia masih dikategorikan selamat jika berada dalam sesetengah makanan dengan tahap yang paling rendah.

Pembelian
baby car seat

Bermula Januari 2020, Kerajaan Malaysia telah mewajibkan penggunaan
baby car seat
dalam kereta persendirian untuk memastikan keselamatan bayi dan juga kanak-kanak jika berlaku sebarang insiden yang tidak diingini di atas jalan raya.

 Tetapi bagi keluarga yang mempunyai bayi atau anak yang ramai, anda akan diberikan sedikit kelonggaran dalam penguatkuasaan ini.

Oleh itu, anda tidak mempunyai pilihan selain daripada membeli kerusi bayi dengan ciri keselamatan terbaik untuk si manja anda. Ia bukan lagi pilihan, tetapi kewajipan.

Cadangan untuk ibu bapa

Bagi mengurangkan sedikit kos pembelian produk atau barangan seperti yang dinyatakan di atas, anda boleh mencuba beberapa tip yang kami sediakan ini:

Bandingkan harga barangan di kedai dan juga
online store.
Biasanya barangan yang dijual di
online store
 adalah lebih murah

Bandingkan harga antara pasar raya. Anda boleh pergi ke pasar raya besar yang terkenal dengan harga yang lebih rendah seperti Mydin, Tesco dan Giant

Bagi pembelian barangan yang berharga mahal seperti kerusi bayi, cuba dapatkan kerusi bayi
second hand
 kerana harga yang ditawarkan akan lebih murah. Pastikan ia berada dalam keadaan yang elok dan bersih sebelum membelinya

Beli barangan secara pukal pada waktu promosi seperti promosi perayaan, promosi hujung minggu dan promosi hujung tahun. Ia nyata lebih jimat

Melalui cadangan berikut, ia pasti sedikit sebanyak dapat mengurangkan kos yang perlu dibelanjakan. Mungkin terdapat cadangan-cadangan lain yang boleh anda kongsikan dengan pembaca-pembaca lain agar kita sama-sama dapat berjimat dan dalam masa yang sama, dapat membesarkan bayi dalam keadaan yang selesa dan sejahtera. Anda boleh kongsikan cadangan anda kepada kami melalui akaun Facebook rasmi kami:
Hello Doktor
.


Lelaki Kuat Sentap Mengalahkan Wanita PMS? Jaga-Jaga! Ini Sindrom Lelaki Mudah Jengkel!

Tahukah anda lelaki juga boleh alami gangguan emosi yang seakan-akan PMS? Rasa
moody
 dan cepat sentap ini selalunya disebabkan oleh hormon lelaki yang tidak stabil.

Jangan pandang rendah gangguan emosi sebegini! Mungkin perkara ini boleh akibatkan persahabatan, percintaan ataupun pekerjaan anda terganggu.

Jika, anda ingin tahu lebih lanjut tentang simptom PMS lelaki, jom, ikuti penerangan kami di bawah!

Betul ke lelaki juga boleh mengalami PMS?

PMS ataupun premenstrual syndrome
 merupakan satu keadaan yang mempengaruhi emosi wanita beberapa hari sebelum datang bulan.

Ketika ini, wanita akan mudah rasa sakit hati, marah dan mungkin merajuk secara tiba-tiba.

Tetapi, adakah simptom gangguan emosi yang sama juga berlaku kepada kaum Adam?

Jawapannya, mungkin tidak. Menurut pakar, mereka juga tidak mempunyai bukti bahawa PMS turut berlaku kepada lelaki.

Walaupun kebanyakan lelaki mengakui
kadangkala rasa emosional
, namun rasa jengkel dan tidak ada
mood
 secara tiba-tiba ialah perkara normal yang berlaku kepada sesiapa sahaja dan bukannya disebabkan oleh PMS semata-mata.

Tetapi, walaupun lelaki tidak mungkin menghidap PMS, tapi mereka mungkin boleh mengalami IMS, ataupun
irritable men syndrome
.

Apa itu sindrom lelaki mudah jengkel atau
irritable men syndrome
 (IMS)?

Jika anda pernah mendengar tentang andropaus, ataupun menopaus lelaki, sindrom IMS ialah perkara yang sama dan kedua-dua istilah ini saling digunakan secara bertukar-tukar.

Sebenarnya, IMS dan andropaus merupakan perkara yang sama. Tetapi, andropaus dan menopaus pula ialah 2 perkara yang amat berbeza.

Menopaus terjadi akibat daripada penurunan hormon secara tiba-tiba dalam badan wanita. Namun, penurunan hormon secara drastik ini tidak terjadi kepada lelaki.

Benar, penurunan hormon testosteron juga berlaku kepada kaum Adam.

Tetapi, penurunan itu berlaku secara perlahan-lahan dalam kadar kurang daripada 2% setahun ketika lelaki dalam lingkungan umur 30 hingga 40 tahun.

Ini boleh akibatkan lelaki mengalami
mood swing
 dan perubahan dari segi emosi.

Anda rasa mengalami IMS? Cuba periksa ada tak alami simptom berikut

Lelaki yang mempunyai sindrom IMS selalunya mengalami
penurunan dalam tahap testosteron dalam badan
.

Selain itu, mereka juga alami gangguan emosi. Namun, simptom ini mungkin berbeza bergantung kepada umur lelaki tersebut.

Secara umumnya, simptom IMS adalah seperti di bawah:

Nafsu seksual rendah.

Disfungsi erektil.

Rasa depres.

Susah untuk fokus dan kerap lupa.

Kepenatan dan kelesuan.

Kerap rasa murung dan jengkel.

Tidak lagi sekuat dahulu.

Selain itu, simptom lain termasuklah penambahan berat badan,
rambut gugur
, susah untuk tidur dan juga kadar tenaga yang semakin berkurangan.

Punca lain yang mungkin sebabkan anda alami gangguan emosi

Walaupun punca utama IMS ialah tahap hormon lelaki yang rendah, namun banyak lagi punca lain yang boleh menyebabkan lelaki mengalami simptom tersebut.

Sebagai contoh, mereka juga boleh menghidap:

Masalah psikologi
 seperti stres, kegelisahan dan kemurungan yang mungkin disebabkan oleh masalah dalam pekerjaan ataupun hubungan.

Krisis pertengahan umur.
 Lelaki selalunya mengalami
krisis pertengahan umur
 yang lebih teruk daripada wanita. Mereka selalu rasa risau tentang apa yang mereka telah capai dalam hidup. Kerisauan ini boleh akibatkan lelaki rasa stres dan kadang-kadang
sukar untuk tidur malam
.

Tidak amalkan diet secara sihat dan bersenam.
 Badan sihat, otak juga sihat! Oleh itu, cuba beralih kepada pemakanan yang sihat dan lakukan senaman ringan sebagai permulaan.

Gaya hidup yang tidak sihat.
 Jika anda
gemar minum arak dan merokok
, kurang-kurangkanlah ya. Amalan ini akan sebabkan ada alami simptom IMS yang teruk.

Hypogonadism.
 Masalah ini berlaku apabila testis tidak lagi mengeluarkan hormon. Masalah ini boleh jadi daripada lahir ataupun berlaku ketika tua (lebih-lebih lagi jika anda alami berat badan berlebihan atau diabetes tahap 2).

Apa yang perlu anda lakukan untuk elak gangguan emosi?

Jika anda mengalami simptom seperti di atas, sila jumpa doktor anda untuk rawatan lanjut.

Doktor mungkin akan bertanya tentang latar belakang anda seperti kerja dan juga masalah
personal
 untuk kenal pasti sama ada simptom disebabkan tekanan perasaan ataupun tidak.

Jika anda didiagnosis mengalami stres yang melampau, ada banyak terapi yang boleh membantu anda.
Senaman dan juga meditasi
 juga boleh bantu anda atasi masalah ini.

Sindrom IMS akan memberi impak terhadap keyakinan diri, tenaga dan juga dorongan seksual lelaki.

Oleh itu, lelaki yang mengalami andropaus mungkin akan alami masalah hubungan bersama pasangan mereka.

Cuba bertenang dan relaks jika anda rasa ingin marah atau meletup. Jangan bertindak mengikut emosi sebagai respons kepada sesuatu situasi.

Anda juga boleh cuba kaunseling jika rasa sesuai. Namun, jangan pula berhenti setengah jalan!

Kaunseling boleh bantu anda untuk mengendalikan stres dengan lebih baik. Namun, sesi kaunseling perlu dijalankan sekurang-kurangnya beberapa bulan untuk anda nampak perbezaan.


Malang Tak Berbau.. Ini 3 Teknik Pertolongan Cemas Perlu Buat Di Kala Kecemasan!

Sesiapapun mungkin akan ditimpa kecederaan tidak kira di mana dan pada bila-bila masa sahaja. Dengan menggunakan teknik pertolongan cemas, kita mungkin dapat menghentikan
kecelakaan kecil daripada menjadi teruk.
 Dalam kes kecemasan perubatan yang serius, anda mungkin dapat selamatkan nyawa. Ini tujuan pertolongan cemas dilakukan, jadi, penting untuk kita semua belajar kemahiran asas pertolongan cemas.

Baca lebih lanjut tentang Habit Sihat
di sini.

Apa itu pertolongan cemas?

Apabila anda menyediakan rawatan perubatan asas kepada seseorang yang mengalami kecederaan atau sakit secara tiba-tiba, ia dikenali sebagai pertolongan cemas.

Dalam sesetengah kes, pertolongan cemas bermaksud
sokongan awal yang diberikan kepada seseorang
 di antara (masa pertengahan) kecemasan perubatan.

Sokongan ini mungkin dapat membantu mereka bertahan sehingga bantuan profesional tiba.

Dalam kes-kes lain, tujuan pertolongan cemas adalah terdiri daripada penjagaan yang diberikan kepada seseorang yang mengalami kecederaan kecil.

Contohnya, tujuan pertolongan cemas sering sekali diperlukan untuk
merawat luka terbakar kecil,
luka, dan gigitan serangga.

Kepentingan dan tujuan pertolongan cemas

Jika anda belajar asas dan teknik pertolongan cemas, suatu hari anda mungkin mampu menyelamatkan nyawa seseorang yang anda sayangi, rakan sekerja atau orang asing.

Pertolongan cemas mungkin melibatkan tindakan mudah, seperti meletakkan seseorang di tempat yang betul untuk
bernafas dengan bebas.

Ia juga mungkin melibatkan aktiviti yang lebih mahir, seperti pemulihan pernafasan (CPR) jika
mereka berhenti bernafas.

3 teknik pertolongan cemas untuk situasi kecemasan

Jika anda berdepan dengan situasi kecemasan, ikuti tiga langkah asas berikut:

#1 Memeriksa tempat kejadian

Sebelum membantu, periksa dahulu jika tempat atau keadaan tersebut selamat untuk anda. Sekiranya keselamatan anda berisiko, keluar dari kawasan itu dan dapatkan bantuan.

Jika selamat, nilai keadaan orang yang sakit atau cedera tanpa menggerakkan mereka (kecuali jika terpaksa).

#2 Hubungi bantuan perubatan jika perlu

Sekiranya keadaan mangsa kritikal atau perlu dirujuk ke hospital, segera hubungi talian kecemasan.

#3 Berikan penjagaan

Tunggu bersama dengan mangsa sehingga bantuan profesional tiba. Sementara menantikan bantuan, lindungi mangsa dengan selimut hangat, selesa dan tenangkan mereka.

Sekiranya anda tahu teknik pertolongan cemas, cuba lakukan rawatan asas.

Apa yang perlu ada dalam peti pertolongan cemas?

Peti pertolongan cemas merupakan item wajib dalam setiap rumah mahupun pejabat. Peti ini akan membantu anda mendapatkan rawatan segera bagi kemalangan kecil.

Anda boleh mendapatkan peti pertolongan cemas di mana-mana kedai farmasi atau membuatnya sendiri.

Apa yang perlu dimasukkan dalam peti pertolongan cemas?

Bekalan asas

Plaster dalam pelbagai saiz dan bentuk

Kain kasa steril dalam pelbagai saiz dan bentuk

Pita pelekat dan bandages dalam pelbagai saiz dan bentuk

Bebola kapas

Pembalut elastik
(elastic bandage)

Safety pin

Penganduh jari

Pek sejuk segera

Sarung tangan steril

Pengelap antiseptik
 (antiseptic wipes)

Air suling atau 0.9% larutan salin untuk membersihkan luka

Termometer

Tweezer

Splint

Gunting

Semua arahan atau manual untuk setiap item dalam kit

Cawan ubat, sudu atau jarum

Ubat-ubatan

Ubat preskripsi untuk kecemasan (jika anda mempunyai sebarang masalah kesihatan yang memerlukan ubat yang khusus)

Antihistamin

Ubat tahan sakit seperti ibuprofen atau aspirin

Ubat selesema dan ubat batuk

Ubat anti cirit-birit

Bahan
dressing

Sabun, minyak, krim, losen,
ethyl alcohol
, pelincir, pelindung matahari,
sanitizer
dan penghalang serangga yang disteril

Item kecemasan

Senarai nombor kecemasan termasuk polis dan pusat perubatan

Senarai nombor ahli keluarga dan doktor peribadi

Sejarah perubatan semua ahli keluarga, termasuk ubat-ubatan yang sedang digunakan

Lampu suluh, bateri dan mancis

Selimut

Telefon bimbit menggunakan pengecas solar

3 item yang terakhir sesuai dimasukkan jika anda mengembara ke luar seperti
berkhemah dan mendaki gunung.

Tujuan pertolongan cemas: Apa yang perlu dilakukan seterusnya?

Baca arahan setiap item dalam kit dengan teliti untuk menggunakannya dengan betul apabila diperlukan

Letakkan kit di tempat yang mudah diakses untuk orang dewasa tetapi jauh daripada jangkauan kanak-kanak

Periksa kit secara berkala untuk membuang item yang telah tamat tempoh dan isi semula atau gantikan item yang hilang

Periksa barangan elektronik seperti lampu suluh atau bateri untuk memastikan masih berfungsi

Semasa dalam perjalanan ke mana-mana, pastikan anda telah memasukkan kit ke dalam bagasi anda

Beri arahan mengenai cara menggunakan kit kepada anak-anak anda

Dapatkan satu kit di rumah, satu dalam kereta, satu di tempat kerja dan satu kit kecil dalam beg anda

Peti pertolongan cemas yang lengkap boleh membantu anda dalam pelbagai situasi daripada kecederaan kecil kepada kecemasan

Kit pertolongan cemas untuk bayi

Sekiranya ada bayi kecil,
kit anda perlu ada termometer bayi dan
asetaminophen bayi atau ibuprofen.

Kesimpulan

Dalam kebanyakan kes, tujuan pertolongan cemas asas ini dapat membantu menghentikan keadaan kecil daripada menjadi lebih buruk.

Dalam kes kecemasan perubatan, teknik dan tujuan pertolongan cemas mungkin menyelamatkan nyawa.

Sekiranya seseorang mengalami
kecederaan serius
atau sakit, mereka harus menerima rawatan susulan daripada profesional perubatan.

Selain itu, anda perlu melindungi diri daripada penyakit berjangkit dan bahaya lain semasa memberikan pertolongan cemas. Caranya:

Sentiasa periksa bahaya yang boleh meletakkan risiko keselamatan anda sebelum mendekati orang yang sakit atau cedera

Elakkan hubungan langsung dengan darah, muntah, dan cecair badan yang lain

Pakai peralatan perlindungan, seperti sarung tangan nitril atau vinil apabila merawat seseorang dengan luka terbuka atau penghalang pernafasan
 ketika melakukan CPR

Basuh tangan dengan sabun dan air sebaik sahaja memberikan rawatan atas tujuan pertolongan cemas


Herba Mengekalkan Kesihatan Sepanjang Puasa

Sepanjang menjalani ibadah puasa, selalunya sistem imun menjadi lemah. Buktinya, ramai yang terdedah kepada flu atau penyaki berjangkit lain sepanjang bulan puasa. Ini adalah perkara biasa terjadi, perubahan diet dan jadual tidur boleh menjadi sebab utama sistem imum menjadi lemah pada bulan puasa. Oleh itu, memilih pengambilan herba semula jadi membuatkan sistem imun anda kuat.

Herba semula jadi yang membantu meningkatkan sistem imun semasa puasa.

1. Jintan hitam (
habbatussauda
)

Pernah dengar herba yang bernama
habbatussauda?
Sejenis herba semulajadi ini dikenali sebagai jintan
hitam. Jintan hitam dianggap sebagai herba yang sangat baik dalam meningkatkan sistem kekebalan tubuh. Banyak kajian membuktikan manfaat jintan hitam bagi daya tahan serta kesihatan tubuh.

Jintan hitam mengandungi zat farmakologi aktif, seperti
thymoquinone,
carvacrol, dan
thymol
 yang membuatkan sistem kekebalan tubuh semakin kuat. Jenis herba ini berfungsi dengan cara meningkatkan tindak balas sel-sel darah putih dalam melawan jangkitan serta zat-zat asing yang masuk ke dalam tubuh. Bukan itu sahaja, banyak kajian menyatakan bahawa
habbatussauda
membantu tubuh dalam memaksimumkan pengeluaran sel darah putih, sehingga meningkatkan daya tahan tubuh.

Bahkan bukan hanya baik untuk daya tahan tubuh anda sahaja, herba semula jadi ini juga mengandungi antioksidan dan terbukti mempunyai kemampuan sebagai antikanser, antidiabetes, antibakteria, dan anti-keradangan.

2. Kunyit

Sejenis herba semula jadi yang juga baik dalam melawan segala zat asing yang akan mengganggu pertahanan tubuh selama puasa. Pelbagai kajian menyatakan bahawa kunyit adalah jenis rizom yang mempunyai keupayaan untuk meningkatkan sistem kekebalan tubuh. Kunyit berfungsi dengan cara meningkatkan pengeluaran sel-sel darah putih yang menjadi ‘pasukan utama’ dalam melawan segala jenis jangkitan, sama ada jangkitan bakteria dan virus.

Ini sangat penting terutama ketika anda berpuasa, kerana perubahan pola makan dan waktu tidur sepanjang Ramadan sering kali membuat sistem pertahanan tubuh lemah dan membuat kita lebih terdedah serangan bakteria dan virus.

Zat curcumin yang terkandung di dalam kunyit, berperanan sebagai antibakteria dan mampu melindungi pencernaan anda daripada jangkitan
E.coli
 dan
Staphylococcus
aureus. Sebuah kajian perubatan telah menemui jika mengambil kunyit secara berkala dapat membantu pesakit dengan pelbagai masalah pencernaan seperti cirit-birit
atau luka pada saluran pencernaan. Menjaga kesihatan saluran pencernaan adalah salah satu cara meningkatkan daya tahan tubuh, ini kerana jika ada terlalu banyak bakteria jahat di dalam sistem pencernaan, sistem imun tubuh akan menurun dan lebih terdedah terkena penyakit.

3. Kulit manggis

Kulit manggis, adalah herba semula jadi mengandungi zat manggis yang berperanan sebagai antioksidan
di dalam tubuh. Zat antioksidan ini mampu mencegah radikal bebas ter
jadi, sehingga ekstrak kulit manggis bersifat antikanser, antidiabetes, anti-keradangan, dan boleh mencegah pelbagai penyakit kronik lain.

Kulit manggis juga bermanfaat untuk meningkatkan kekebalan tubuh anda dalam melawan penyakit, jadi boleh menghalang anda daripada jatuh sakit semasa berpuasa. Selain itu, kandungan semula jadi yang ada di dalam kulit manggis mampu menjaga kulit anda tetap sihat. Herba semula jadi ini mencegah kulit menjadi kering yang mungkin sering terjadi sepanjang bulan Ramadan akibat tubuh kekurangan cecair.

Hello Health Group
 tidak menyediakan nasihat perubatan, diagnosis atau rawatan.


Lebihkan Aktiviti Fizikal, Kurangkan Masa Di Skrin Jika Ingin Anak Membesar Dengan Sihat!

Pada 24 April yang lepas, Pertubuhan Kesihatan Dunia (WHO) telah mengeluarkan garis panduan baru berkaitan aktiviti fizikal, tingkah laku dan jumlah waktu tidur kanak-kanak di bawah usia 5 tahun.

Menurut Dr Tedros Adhanom Ghebreyesus, pengarah WHO, “Fasa awal kanak-kanak adalah satu fasa perkembangan yang pesat dan ianya juga adalah satu tempoh masa di mana gaya hidup dan penerapan keluarga itu boleh disebatikan dalam diri mereka demi meningkatkan kesihatan mereka’

Dalam menghasilkan garis panduan ini, barisan pakar kesihatan daripada WHO telah menilai
kesan tidur yang tidak mencukupi
,
masa di hadapan skrin
 dan juga manfaat aktiviti fizikal kanak kanak kecil.

Menurut Dr Fiona Bull, pengurus program pemerhatian dan pencegahan berteraskan populasi untuk penyakit tidak berjangkit, “meningkatkan aktiviti fizikal, mengurangkan tingkah laku sedentar (setempat) yang tidak bermanfaat dan memastikan tidur yang berkualiti dalam kanak-kanak kecil akan meningkatkan
kesihatan fizikal dan mental mereka
, selain mencegah obesiti dalam kalangan kanak-kanak dan penyakit-penyakit lain di usia dewasa’.

Sekiranya aktiviti fizikal yang sihat, tingkah laku sedentar dan tabiat tidur pada usia awal kanak-kanak dibentuk dan diterap awal, ianya akan menjadi tabiat yang akan mereka bawa sehingga mereka tua.

Rekomendasi WHO Sekilas Pandang:

Bayi bawah usia 1 tahun perlu:

Bergerak aktif melalui beberapa cara
, khususnya melalui permainan lantai yang interaktif. Bayi yang tidak lagi boleh bergerak, letakkan mereka dalam posisi meniarap sekitar 30 minit, beberapa kali ketika waktu mereka berjaga.

Tidak terhalang atau terikat lebih daripada satu jam dalam satu satu masa (dalam kerusi tinggi, kereta sorong bayi) Waktu di depan skrin tidak disarankan. Apabila tidak berbuat apa-apa,
penuhkan masa itu dengan membaca atau bercerita dengan mereka
.

Dapatkan 14 hingga 17 jam (Untuk bayi 0-3 bulan) atau 12 hingga 16 jam (Untuk bayi usia 4 hingga 11 bulan) tidur yang berkualiti, termasuk sekali tempoh tidur seketika (nap).

Kanak-kanak berusia 1 hingga 2 tahun perlu:

Luangkan sekitar 180 minit melakukan pelbagai aktiviti fizikal pada kejituan berbeza, beberapa kali sepanjang tempoh berjaga mereka.

Tidak terhalang atau terikat lebih daripada satu jam dalam satu satu masa (dalam kerusi tinggi, kereta sorong bayi). Untuk yang berusia 1 tahun, waktu skrin sedentar (seperti menonton TV atau video) adalah tidak digalakkan. Untuk yang berusia 2 tahun, waktu skrin sedentar tidak lebih daripada 1 jam. Apabila tidak berbuat apa-apa, penuhkan masa itu dengan membaca atau bercerita dengan mereka.

Dapatkan waktu tidur yang mencukupi, iaitu sekitar 11 hingga 14 jam (termasuk tempoh tidur tengahari atau tidur seketika) dan pastikan waktu tidur dan jaga mereka berjadual
.

Kanak-kanak 3 hingga 4 tahun perlu:

Luangkan sekitar 180 minit melakukan pelbagai aktiviti fizikal pada kejituan berbeza, beberapa kali sepanjang tempoh berjaga mereka, dengan sekurang-kurangnya 60 minit aktiviti kejituan sederhana-tinggi.

Tidak terhalang atau terikat lebih daripada satu jam dalam satu satu masa (dalam kerusi tinggi, kereta sorong bayi) atau duduk terlalu lama. Waktu skrin sedentar tidak lebih daripada 1 jam. Apabila tidak berbuat apa-apa, penuhkan masa itu dengan membaca atau bercerita dengan mereka.

Dapatkan 10 hingga 13 jam tidur berkualiti, termasuk tidur tengahari dan tidur seketika, dengan
waktu tidur dan berjaga yang berjadual
.


Bayi Jadi Kebiruan? BAHAYA, Ada Kaitannya Dengan Masalah Jantung! Mak Ayah, Sila Ambil Tahu

Bayi biru apabila
kerap menangis
 dan meragam? Eh, jangan ambil mudah. Keadaan itu mungkin melibatkan masalah jantung bayi. Dalam perubatan ia dipanggil
cyanotic.

Ini berkaitan masalah jantung bayi

Si manja dengan sesetengah
masalah jantung
 tertentu boleh mengalami
cyanotic
(
hypercyanotic
) atau turut dikenali sebagai
blue spell
.

Keadaan yang boleh menyebabkan bayi biru itu lebih kerap terjadi kepada si kecil dengan masalah kesihatan
Tetralogy of Fallot
 (Fallot Tetralogy).

Fallot Tetralogy adalah masalah jantung bayi yang melibatkan kecacatan VSD dan penyempitan injap pulmonari yang menyebabkan kekurangan pengaliran darah ke paru-paru.

Apa yang akan terjadi pada si manja yang mengalami serangan
cyanotic
?

Bayi dengan keadaan jantung ini boleh menyebabkan wujudnya kesukaran bagi darah biru (
deoxygenated
)) untuk sampai ke paru-paru untuk mengangkut oksigen.

Sesetengah darah biru ini juga mungkin akan melalui tepi jantung antara ruang mengepam kanan dan kiri.

Apabila bukaan untuk masuk ke
arteri pulmonari
 semakin sempit, maka lebih banyak darah biru akan mengelilingi badan.

Ini bermakna, darah yang dipam ke seluruh badan anak mungkin tidak mengandungi kandungan oksigen seperti yang diperlukan.

Keadaan itu sekali gus menyebabkan darah kelihatan biru (
cyanosed
).

Semasa serangan
blue spell
, lebih banyak darah biru tanpa oksigen yang akan melalui paru-paru. Situasi itu akan mengakibatkan
cyanosis
.

Masalah
cyanosis
 punca bayi biru

Sama ada
cyanosis
mahupun
blue spell
, kedua-duanya keadaan yang berlaku apabila jumlah darah yang mengalir ke paru-paru berkurangan.

Umumnya, darah berfungsi untuk membawa oksigen. Jika keadaan tersebut terjadi, maka akan kurang oksigen yang dihantar ke badan.

Kesannya, si manja akan tampak biru atau kebiruan.

Mesti ada
parents
 yang mempersoalkan kenapa biru, kan?

Warna tersebut adalah disebabkan oleh kadar hemoglobin berkurangan (
deoxygenated
) dalam darah yang berada hampir dengan permukaan kulit.

Hemoglobin adalah molekul yang membolehkan
sel darah merah
 mengangkut oksigen.

Hemoglobin beroksigen akan berwarna merah terang, manakala hemoglobin tanpa oksigen berwarna kebiruan.

Terdapat 2 kategori utama
cyanosis,
 iaitu
central
 dan
peripheral
.

Central cyanosis
 akan menyebabkan bayi biru pada bibir, lidah dan kulit, terutamanya bahagian jari tangan dan kaki.

Keadaan ini boleh berlaku disebabkan pelbagai faktor penyebab, seperti:

Masalah pernafasan
 dan paru-paru

Masalah jantung bayi ekoran kecacatan ini menyebabkan darah kurang oksigen daripada belah kanan jantung bercampur dengan darah tinggi oksigen pada sebelah kiri jantung. Keadaan yang mengakibatkan darah dipam keluar ke badan rendah oksigen dikenali sebagai
right-to-left shunts

Mempunyai masalah dengan aliran darah ke dan/atau daripada paru-paru. Situasi itu mungkin berpunca oleh sambungan saluran darah tidak normal antara jantung dan paru-paru atau
penyumbatan saluran darah

Pertambahan cecair pada paru-paru (
paru-paru berair
) berpunca daripada kegagalan jantung kongestif

Gangguan hemoglobin – darah tidak dapat membawa oksigen dengan baik

Peripheral cyanosis
 pula hanya dilihat pada jari tangan dan kaki.

Keadaan ini boleh disebabkan oleh:

Suhu sejuk

Tangisan oleh bayi baru lahir

Sawan

Terkejut

Cyanosis
 yang disebabkan oleh keadaan jantung kongenital boleh terjadi sejurus selepas kelahiran. Tetapi adakalanya ia tidak muncul sehingga bayi lebih berusia.

Memahami simptom bayi biru

Masalah bayi biru boleh tercetus disebabkan keadaan seperti:

Menangis

Sakit

Penyusuan

Mengalami pergerakan usus/ regangan

Dehidrasi – tidak mempunyai cecair dalam badan yang mencukupi

Suhu badan tinggi

Masalah bayi biru juga boleh terjadi sebaik sahaja mereka bangun daripada tidur.

Jika si manja mempunyai masalah sakit jantung jenis biru (
cyanotic heart defects)
, penjagaan tambahan perlu diberikan pada cuaca panas.

Anda perlu memastikan bayi sentiasa terhidrat dengan baik.

Sekiranya mereka mengalami muntah dan
cirit-birit
 atau suhu badan menjadi tinggi sehingga melebihi 38℃, serta keadaan ini berlangsung untuk tempoh lebih 24 jam, lakukan pemeriksaan dengan doktor segera.

Rawatan segera apabila serangan bayi biru

Semasa serangan
blue spell
, keadaan bibir dan kulit si manja akan kelihatan kebiruan dan pernafasan mungkin menjadi lebih cepat.

Anak akan menjadi mudah marah, mengantuk dan tidak responsif.

Jika keadaan tersebut berlaku, anda sebagai ibu bapa perlu kekal tenang dan lakukan langkah-langkah berikut untuk membantu anak:

Baringkan anak secara menelentang

Bawa atau tolakkan lutut si manja sehingga menyentuh bahagian dada mereka

Peluk dan tenangkan si manja

Untuk anak yang lebih berusia, baringkan mereka secara mengiring dan tolakkan lutut ke bahagian dada

Sekiranya keadaan berterusan sehingga lebih daripada 5 minit, hubungi talian 999 untuk mendapatkan ambulans bagi membawa anak ke hospital berdekatan.


Kelopak Garam, Gegata Atau Ludah Jin? Ini Punca Dan Cara Merawatnya!

Anda pernah
 terdengar atau terbaca tentang penyakit kulit
 kelopak garam? Jika belum lagi, anda tidak keseorangan kerana ia ada banyak nama namun semuanya adalah penyakit yang sama.

Di laman web Google, ada satu kata kunci yang agak tinggi jumlah cariannya – kelopak garam cara hilangkan. Ini bermakna bahawa
penyakit kulit ini mungkin berbahaya
.

Persoalannya, apa itu dan bagaimana rawat penyakit kulit kelopak garam ini? Jom terus baca artikel!

Untuk mendapatkan lebih banyak info tentang Kesihatan Kulit, sila dapatkannya
di sini.

Gegata, penyakit kulit dengan banyak nama?

Penyakit kulit dengan nama kelopak garam, sopak garam, gegata, urtikaria, ludah jin – ia sama!

Untuk pengetahuan anda semua, gegata adalah sejenis
kondisi di mana sebahagian kulit menjadi bengkak, merah dan gatal
 serta boleh terjadi di seluruh tubuh badan.

Kebiasaannya, kondisi ini berpunca akibat alergi atau pelbagai lagi faktor risiko yang lain dan mungkin boleh pulih dengan sendiri selepas 24 ke 48 jam jika tidak serius.

Terdapat dua kategori urtikaria yang utama iaitu sopak garam akut serta sopak garam kronik:

Urtikaria akut
: Ia terjadi dengan begitu tiba-tiba dan berterusan kurang daripada enam minggu

Urtikaria kronik
: Ia terjadi bukan dengan tiba-tiba dan berterusan lebih daripada enam minggu

Seperti mana yang telah kami nyatakan di atas tadi, ia mungkin boleh
hilang dengan sendiri selepas beberapa hari
 serta tidak akan membahayakan kesihatan tubuh badan.

Apa punca yang menjadi dalang kelopak garam?

Menurut Pakar Alergi, Dr Miriam Anand, kondisi urtikaria ini mungkin
berpunca akibat reaksi alergi
 yang terjadi kepada kulit disebabkan pelbagai lagi faktor risiko termasuk:

Infeksi bakteria atau virus
 – Angkara bakteria seperti
Heliobacter pylori
 serta virus hepatitis dan norovirus

Kerap menggaru kulit badan
 – Terlalu kerap menggaru kulit boleh merengsakan lantas meradangkan kulit, sekali gus menjadi salah satu punca urtikaria

Kerap bersenam dan berpeluh
 – Terlalu kerap bersenam pula akan membuat anda lebih banyak berpeluh dan ia juga boleh jadi punca kondisi urtikaria

Suhu terlalu sejuk
 – Iklim atau persekitaran yang sangat sejuk mungkin adalah salah satu daripada punca gegata

Suhu terlalu panas
 – Iklim atau persekitaran yang sangat panas mungkin adalah salah satu daripada punca sopak garam

Haiwan peliharaan
 – Bendasing seperti
 bulu, air liur, atau najis daripada si comel
 anda boleh melekat pada kulit dan mengakibatkan badan ditumbuhi sopak garam

Stres
 – Ia memainkan peranan yang sangat penting dalam pelbagai jenis penyakit sama ada melibatkan mental atau fizikal

Dalam erti kata lebih mudah, memang banyak punca dan faktor risiko yang boleh jadi penyebab kepada penyakit kulit ini. Jadi, sila elakkannya jika tidak mahu ia terjadi.

Bagaimana cara untuk rawat kondisi ini?

Meskipun penyakit kulit ini mungkin ada banyak nama seperti mana yang telah kami katakan di atas tadi, namun cara untuk merawatnya tetap sama dan menggunakan satu ubat sahaja.

Jadi, jawapan kepada carian kata kunci ‘kelopak garam cara hilangkan’
adalah ubat antihistamin
!

Segala punca dan faktor risiko tadi akan menyebabkan tubuh badan anda secara semula jadi mengeluarkan hormon histamin dengan banyak dan akan jadi punca gegata.

Bagi mengelakkan kondisi ini daripada menjadi lebih teruk, maka pengambilan ubat antihistamin adalah sangat penting untuk elak
 gejala seperti kulit bengkak, merah dan gatal
.

Sekiranya anda sudah terlambat dan ia telah jadi terlalu teruk, maka ubat ini perlu diambil pada setiap hari selama beberapa bulan bergantung kepada situasi kondisi itu.

Alternatif ubat antihistamin yang efektif!

Dalam pada itu, mungkin anda juga sudah tahu bahawa ada banyak kaedah tradisional yang boleh dicuba bagi merawat masalah kulit gegata ini dan
antaranya adalah dengan air mandian
.

Anda mungkin boleh mandi dengan air garam atau air bunga walaupun tiada jaminan untuk rawatan ini. Cuma, ia mungkin berkesan kerana perubahan suhu pada kulit.

Selain itu juga, anda juga mungkin boleh cuba sapu akar sintok pada bahagian kulit yang terkena gegata. Pun begitu, kesan daripada rawatan sampingan ini tidak tentu keberkesanannya.

Apa yang paling penting, adalah wajar untuk anda mengelakkan setiap punca dan faktor risiko yang dinyatakan di atas di samping
menjaga kebersihan dan kesihatan kulit
 serta tubuh badan.

Konklusinya, sila berjumpa doktor dengan segera untuk informasi dan nasihat lebih lanjut!


Yoga Berisiko Menyebabkan Kesakitan Muskuloskeletal

Yoga sering kali dianggap sebagai satu amalan yang efektif bagi melegakan kesakitan. Walau bagaimanapun, terdapat kajian yang menyatakan bahawa yoga juga boleh menyebabkan rasa sakit dan kecederaan lebih daripada apa yang anda fikirkan.

Kajian mendedahkan bahawa setiap tahun, lebih daripada 10 peratus (%) orang yang mengamalkan yoga
mengalami kesakitan muskuloskeletal dan 21% memburukkan lagi keadaan yang sedia ada.

Kajian yang diterbitkan dalam
Journal of Bodywork and Movement Therapies
mendapati bahawa kesakitan yang disebabkan oleh yoga adalah lebih daripada 10 peratus (%) setahun. Walau bagaimanapun, kebanyakan orang menganggapnya sebagai aktiviti yang selamat. Kadar kecederaan ini adalah 10 kali lebih tinggi daripada yang dilaporkan sebelumnya.

Kesakitan bahagian atas tubuh paling biasa

Dalam kajian yang dijalankan, penyelidik menganalisis data daripada 354 orang dewasa yang terlibat dengan yoga. Peserta menyelesaikan dua soal selidik elektronik selama setahun, yang mengumpulkan maklumat mengenai apa-apa kesakitan muskoloskeletal yang mungkin mereka alami, kawasan berlaku kesakitan dan tahap keterukannya.

Dari segi keparahan, lebih daripada satu pertiga kes kesakitan yang disebabkan oleh yoga cukup serius, menghalang penyertaan yoga dan berlangsung selama lebih daripada 3 bulan.

Kajian itu juga mendapati bahawa kebanyakan kesakitan “baru” yoga berada di bahagian atas ekstrem (bahu, siku, pergelangan tangan, tangan) mungkin kerana postur
downward dog
 yang meletakkan berat pada bahagian atas anggota tubuh.

Kadar kecederaan berbanding sebelum ini bertambah baik

 Walau bagaimanapun, kajian itu juga membawa beberapa berita positif iaitu kira-kira 74% peserta melaporkan bahawa kesakitan muskuloskeletal mereka sebelum ini telah bertambah baik hasil daripada yoga.

Namun begitu, penyelidik percaya bahawa penemuan mereka menekankan keperluan untuk berhati-hati ketika melakukan senaman yoga, terutama bagi mereka yang sudah mengalami kesakitan muskuloskeletal.

Oleh itu, peserta yoga digalakkan untuk membincangkan risiko kecederaan dan kesakitan yang sedia ada, terutamanya di bahagian atas, dengan guru yoga dan ahli fisioterapi untuk mengenal pasti pengubahsuaian postur yang mungkin menghasilkan amalan yang lebih selamat.


Kandungan Kali Ini Teringin Nak Anak Lelaki, Ini Cara TEPAT Menentukan Jantina Bayi

Setiap kali berbicara tentang jantina anak yang diingini, sudah pasti kita akan peroleh pendapat yang berbeza bergantung kepada individu.

Ada yang inginkan lelaki, ada yang mahukan bayi perempuan,
 dan ada juga yang tidak kisah dapat anak lelaki atau perempuan.

Disebabkan itu, ada dalam kalangan bakal ibu bapa yang mempunyai impian untuk menentukan jantina anak dengan bantuan teknologi terkini.

Persoalannya, adakah ibu bapa boleh pilih jantina anak dalam kandungan?

Jom sama-sama kita ikuti artikel ini untuk mengetahui jawapannya dengan lebih lanjut!

Mengapa ada ibu bapa yang mahu pilih jantina anak?

Sebelum itu, mari kita ketahui perkara ini terlebih dahulu. Sebenarnya, ada beberapa sebab ibu bapa ingin menentukan jantina anak dalam kandungan.

Antara sebab tersebut adalah:

Faktor kesihatan

Faktor kepercayaan

Pernah kematian anak sama jantina

Pilihan peribadi

Pun begitu, setakat sebab-sebab ini sahaja tidak mencukupi untuk bakal ibu bapa menentukan jantina anak.
Jadi, apa yang menjadi dalangnya
?

Apa perkara yang akan menentukan jantina anak?

Jawapannya adalah kromosom. Telur wanita sentiasa akan membawa kromosom X. Sperma lelaki pula akan membawa sama ada kromosom X atau Y.

Sekiranya sperma dengan kromosom Y yang bersenyawa dengan telur (XY), maka bayi lelaki akan terhasil.

Jika sperma dengan kromosom X yang bersenyawa dengan telur (XX) , anda akan mendapat bayi perempuan.

Ada juga keadaan di mana berlakunya penambahan pada kromosom
sex
 semasa proses persenyawaan.

Contohnya sindrom Klinefelter
 yang akan mengakibatkan kromosom bercampur menjadi XXY.

Persoalannya, adakah kromosom yang menentukan jantina anak ini boleh dipilih oleh ibu bapa menggunakan bantuan teknologi terkini?

Boleh pilih atau tidak, ini jawapannya!

Jawapan mudah dan ringkas kepada persoalan ini adalah
tidak
.
Tiada apa yang pasangan suami isteri boleh lakukan untuk menentukan jantina anak
 dalam kandungan kelak.

Ini sekali gus membuktikan bahawa segala mitos tentang pemilihan jantina dengan perlakuan seks adalah tidak benar. Tiada posisi seks atau waktu seks yang akan menjadi penentu perkara ini.

Bagaimana pula dengan pemakanan?

Ya, ini adalah perkara yang wajar dikaji dengan lebih lanjut lagi kerana kaitannya adalah agak kuat namun masih belum dapat dipastikan kesahihannya.

Akan tetapi, ada beberapa perkara berteraskan teknologi yang suami isteri boleh cuba untuk memilih jantina anak dalam kandungan, iaitu:

#1.
Preimplantation genetic screening

Ia adalah satu teknik yang menggabungkan sekali kaedah persenyawaan in-vitro.

Embrio akan diuji dan kondisi genetik yang spesifik seperti jantina akan ditentukan terlebih dahulu sebelum dimasukkan ke dalam rahim wanita.

#2.
Sperm sorting

Ia juga adalah satu teknik yang menggabungkan sekali kaedah persenyawaan in-vitro.

Sperma akan dipilih menggunakan teknik pengasingan di dalam tabung uji untuk menentukan jantina dan mengurangkan risiko penyakit genetik.

Pun begitu, adalah diingatkan bahawa individu yang beragama Islam tidak boleh melakukan teknik-teknik ini semata-mata kerana ingin pilih jantina anak.

Sebenarnya, apa yang dilarang dalam agama kita ini ada maksud tersembunyi di sebaliknya.

Ya, memang benar bahawa kita semua mempunyai impian untuk memiliki anak sama ada lelaki atau perempuan.

Namun, cuba anda bayangkan jika anak yang lahir kelak itu bukan berjantina seperti apa yang diimpikan.

Sudah pasti ia akan membuat kalian berasa sedih bukan?

Jadi, hargailah setiap anugerah dari Tuhan.
Tidak kira lelaki atau perempuan
, mereka tetap amanah yang perlu kalian sayangi dan hargai sepanjang hayat.

Baca juga:

Anda Percaya Garis Gelap Di Perut Ketika Hamil Tanda Jantina Bayi? Anda Sebenarnya Salah!

Bolehkan Anda Pastikan Jantina Bayi Tanpa Ultrabunyi?

Mengidam Makanan Manis Tanda Hamil Anak Perempuan & 5 Kepercayaan KARUT Lain, Semua Tak Benar!

Betul Ke Jika Ibu Mengidam Makan Manis, Itu Tandanya Hamil Anak Perempuan? Kalau Masin Pula?

Jantina Bayi dan Tekanan Semasa Kehamilan Saling Berkaitan, Kajian


Sirosis

Sirosis hati merupakan kesan dan komplikasi penyakit hati tahap akhir. Namun, penghidap penyakit ini mungkin tidak mengalami sebarang simptom pada awalnya.

Antara penyebab sirosis hati
ialah ketagihan alkohol,
 atau
penyakit seperti hepatitis
 dan penyakit hati berlemak bukan alkohol. Rawatan yang diberikan pula bergantung kepada punca sirosis dan tahap kecederaan yang telah dialami oleh pesakit. Salah satu opsyen yang ada untuk pesakit yang mengalami kegagalan hati ialah
melalui pemindahan organ.

Definisi

Apa itu Sirosis?

Sirosis hati ialah keadaan tisu hati berparut, lalu menyekat sebahagian pengaliran darah dalam hati disebabkan keradangan. Penyakit ini akan menyebabkan kerosakan hati dan kegagalan hati berfungsi dengan baik

Hati adalah organ dalaman paling besar dalam badan yang bertanggungjawab untuk pelbagai fungsi badan yang penting. Fungsi utama hati ialah:

Menyerap dan menyimpan nutrisi penting daripada makanan sewaktu pencernaan dan menghantar nutrisi ini ke seluruh badan seperti protein, gula dan lemak.

Menghasilkan protein baru untuk membuat faktor penggumpal darah (clotting factors) dan faktor imun untuk membantu badan merawat tisu yang rosak.

Menghasilkan hempedu
 yang memecahkan lemak dalam makanan untuk pencernaan supaya badan dapat menyerap lemak, kolesterol dan vitamin larut lemak.

Menapis darah untuk membuang bahan kumuh seperti toksik, lemak dan kolesterol. Bahan kumuh ini membentuk najis dan dikeluarkan daripada badan.

Tubuh manusia kebiasaannya berupaya menyembuhkan dan merawat tisu hati yang rosak. Namun apabila kerosakan itu terlalu teruk dan sangat lama, tisu hati bertukar menjadi tisu parut, dan dipanggil fibrosis.

Pengumpulan parut dalam hati yang bertambah akhirnya membawa kepada sirosis. Sewaktu tahap awal sirosis, hati anda mungkin masih berfungsi tetapi pada tahap akhir, kegagalan fungsi hati mungkin berlaku. Penting bagi anda mendapatkan perhatian doktor
untuk mengelakkan kegagalan hati.

Apakah kebarangkaliannya?

Sirosis kerap dijumpai dan berpunca daripada penyakit-penyakit hati yang kronik. Dianggarkan 50 juta orang di dunia menghidap penyakit hati yang kronik. Sirosis boleh berlaku pada lelaki dan wanita, namun kajian terkini menunjukkan lebih banyak kematian disebabkan sirosis berlaku dalam kalangan lelaki berbanding wanita.

Simptom-simptom

Apakah simptom-simptom sirosis hati?

Tanda dan simptom bergantung kepada tahap penyakit. Kebanyakan pesakit dengan sirosis di peringkat awal tidak mempunyai sebarang tanda atau simptom. Simptom yang mungkin anda alami, jika ada ialah:

Rasa penat

Lemah

Kurang atau tiada selera

Loya

Turun berat badan

Hati membesar

Tapak tangan yang merah

Sewaktu tahap akhir sirosis, anda mungkin mengalami simptom berikut:

Kekuningan pada mata
 dan kulit

Air kencing berwarna coklat atau kuning gelap

Rambut gugur

Perubahan pada saluran darah di kulit dan sekeliling pusat

Pertumbuhan payudara pada lelaki

Mudah lebam dan berdarah

Cirit-birit

Kekeliruan mental

Perut dan kaki membengkak disebabkan pengumpulan cecair

Limpa membesar

Buasir

Koma.

Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.

Bila saya harus berjumpa doktor?

Anda patut berjumpa doktor jika anda mempunyai tanda dan simptom yang disebutkan di atas. Sirosis perlu dirawat pada peringkat awal untuk mengelakkan kerosakan hati yang lebih teruk. Jika anda dapat mengesan sirosis seawalnya, anda mungkin berupaya memulihkan kerosakan hati dengan pembaikian sel tisu hati.

Punca

Apakah Punca Sirosis?

Terdapat banyak punca sirosis. Punca utama termasuklah:

Hepatitis C Kronik.
Ini adalah keadaan kronik dengan keradangan hati disebabkan jangkitan virus. Ia selalunya berjangkit melalui darah sama ada melalui perkongsian jarum atau pemindahan darah. Jarang sekali
hepatitis C merebak melalui hubungan seksual atau kelahiran.

Penyakit hati disebabkan alkohol:
Keadaan ini disebabkan
pengambilan alkohol secara berlebihan.
 Minum 2 hingga 3 kali sehari selama 10 hingga 12 tahun, meningkatkan risiko menghidap sirosis hati.

Penyakit hati berlemak bukan disebabkan alkohol (NAFLD).
Juga dikenali sebagai steatohepatitis bukan alkoholik berlaku apabila terdapat lemak berlebihan dalam hati yang bukan disebabkan alkohol. Antara sebabnya ialah obesiti, diabetes yang tidak terkawal, tekanan darah tinggi, kolesterol tinggi dan
trigliserida
 tinggi.

Hepatitis B Kronik.
 Sama seperti Hepatitis C,
Hepatitis B
 berlaku disebabkan jangkitan virus, menyebabkan keradangan hati, fibrosis dan sirosis. Hepatitis B berjangkit melalui  perkongsian jarum, pemindahan darah, hubungan seksual dan kelahiran. Hepatitis B adalah penyakit yang boleh dicegah menggunakan vaksin.

Terdapat punca yang jarang menyebabkan sirosis seperti: Hepatitis autoimun (apabila badan menyerang sel hati), kerosakan dan sumbatan pada saluran hempedu, penyakit hati yang diwarisi (penyakit Wilson’s, Hemochromatosis) dan jangkitan lain yang jarang berlaku (hepatitis D).

Faktor-faktor Risiko

Apakah yang meningkatkan risiko saya kepada Sirosis?

Terdapat faktor yang meningkatkan risiko anda mengalami sirosis. Ini termasuklah::

Pengambilan alkohol berlebihan pada waktu yang lama. Ini bermakna anda minum lebih daripada 2 hingga 4 kali setiap hari selama lebih daripada 10 tahun.

Mengadakan hubungan kelamin tanpa perlindungan dapat meningkatkan risiko anda
dijangkiti dengan hepatitis B
 dan juga hepatitis C.

Berkongsi jarum atau pemindahan darah boleh meningkatkan risiko mendapat hepatitis B dan hepatitis C.

Penyakit hati yang diwarisi, seperti penyakit Wilson’s atau hemochromatosis, dapat meningkatkan risiko sirosis.

Terlebih berat badan dan obes boleh menyebabkan hati berlemak, seterusnya menyebabkan keradangan dan sirosis.

Anda patut berbincang dengan doktor anda tentang cara menangani faktor risiko. Dengan mengelakkan faktor risiko tersebut anda dapat mengelakkan sirosis dan mengelakkan keadaan bertambah buruk.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit didiagnosis?

Doktor akan mendiagnosis sirosis hati dengan memeriksa keadaan kesihatan anda dan melakukan pelbagai ujian kesihatan dan prosuder termasuklah:

Rekod kesihatan keluarga.
 Maklumat penyakit hati ahli keluarga perlu diketahui doktor untuk menentukan diagnosis.

Pemeriksaan fizikal.
Doktor perlu memeriksa tubuh badan anda, termasuklah abdomen. Adalah penting untuk doktor memeriksa jika hati membesar atau jika terdapat bahagian yang mengeras.

Ujian darah.
Ujian darah boleh menunjukkan tahap enzim hati yang tidak normal, sel darah dan platelet. Tiga ujian ini menentukan tahap kerosakan hati termasuklah
ujian bilirubin
 (mengukur kadar hempedu dalam darah), ujian kreatinin (mengukur fungsi buah pinggang) dan ujian
International normalized ratio test
 (mengukur kemampuan badan untuk membekukan darah)

Ujian pengimejan
. Ujian ini dilakukan untuk mengenal pasti komplikasi kerosakan hati, seperti ascites (bengkak abdomen disebabkan penghimpuanan cecair) dan
kanser hati.

Biopsi hati
. Ujian ini mengukur kerosakan hati dengan mengambil sampel tisu hati dan memeriksanya di bawah mikroskop.

Bagaimana pesakit dirawat?

Rawatan sirosis bergantung kepada punca dan sebarang komplikasi yang wujud. Anda patut merawat dahulu punca sirosis tersebut. Ini termasuklah mengurangkan kadar pengambilan alkohol dan sebarang ubat yang menyebabkan kerosakan hati.

Merawat hepatitis B dan hepatitis C dengan ubat anti-virus dapat menangani keradangan dalam hati, mengurangkan kerosakan hati yang membawa kepada sirosis. Jika puncanya ialah saluran hempedu yang tersekat, doktor anda mungkin akan menyarankan ubat dipanggil ursodiol, ubat non-toksik untuk menggantikan asid hempedu yang dihasilkan hati.

Anda juga mungkin akan perlu merawat komplikasi berkaitan sirosis. Komplikasi ini termasuklah sakit abdomen atau gatal-gatal, penghimpunan cecair dalam perut (ascites), tekanan darah tinggi dalam vena portal di bahagian abdomen (portal hypertension), saluran darah yang membesar (varices), kanser hati, penurunan ketumpatan tulang (osteoporosis), batu karang dan kekurangan fungsi otak disebabkan pengumpulan toksik (hepatic encephalopathy).

Pilihan rawatan lain termasuklah pembedahan, menukar arah saluran darah (
portacaval shunt
), dan pemindahan hati.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menanganinya?

Perubahan gaya hidup dan rawatan sampingan berikut mungkin dapat membantu anda menangani sirosis hati:

Berhenti minum alkohol.

Amalkan diet yang seimbang. Anda mungkin perlu menghadkan pengambilan protein disebabkan hati anda tidak dapat menggunakannya.

Mengubah aktiviti berdasarkan simptom.

Hubungi doktor jika sewaktu rawatan, berlaku muntah darah, najis berwarna hitam, terdapat darah merah dalam najis, cecair dalam perut atau kaki, demam.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ini Yang Anda Perlu Tahu Jika Ingin Bekukan Telur

Jika anda tidak bercadang untuk hamil dalam masa terdekat, ada cara lain untuk anda meningkatkan peluang kehamilan pada masa hadapan. Anda mungkin boleh mempertimbangkan untuk membekukan telur anda sementara telur anda berada pada kualiti yang baik untuk hamil. Akan tetapi, sebelum itu, ada beberapa perkara yang anda perlu tahu.

1. Anda perlu mengatasi ketakutan terhadap jarum

Bagi merangsang ovari anda, perubatan yang memerlukan suntikan harian adalah diperlukan. Mujurlah, jarum yang digunakan adalah kecil (sama seperti yang digunakan untuk suntikan insulin kanak-kanak) dan hanya meninggalkan satu cucuk kecil pada kulit anda. Jururawat akan membantu anda melakukan suntikan dan menenteramkan serta membuatkan anda selesa.

2. Tiada sebarang jaminan

Penting untuk anda faham bahawa pembekuan telur tidak menjamin anda akan mudah mendapat bayi pada masa hadapan. Walau bagaimanapun, ia menawarkan pelan insurans yang dipercayai. Jika anda sudah bersedia untuk hamil, telur beku akan digunakan. Terdapat beberapa langkah sebelum melalui peringkat ini. Telur mestilah bertahan semasa pencairan, persenyawaan, penempelan, dan seterusnya bayi dapat bertahan membesar di dalam perut ibu. Dalam tempoh ini, terdapat kebarangkalian bahawa pada mana-mana peringkat ia tidak berjalan dengan baik. Sehinggalah telur berjaya disenyawakan, pakar perubatan tidak dapat menentukan hasilnya.

3. Ia bukannya murah

Secara umumnya, insurans akan meliputi kos berkaitan dengan pembekuan telur anda, walaupun sesetengah hospital mungkin tidak menerima tanggungan insurans. Kos perubatan dan rawatan untuk satu kitaran adalah kira-kira sekitar RM40,000 ($10,000) hingga RM48,000 ($12,000) dan simpanan telur adalah kira-kira RM3,200 ($800) setahun. Namun, pembekuan telur bermakna anda tidak perlu menghabiskan lagi banyak wang untuk rawatan kesuburan pada masa depan. Lagi pula, anda boleh berasa tenang kerana tahu telur yang anda simpan lebih awal adalah pada kualiti yang baik.

4. Ujian perlu dilakukan dahulu sebelum bermula

Ujian Hormon Anti-Mullerian adalah ujian darah yang mudah dan berpatutan bagi membantu mengenal pasti akan potensi ovari anda. Ia akan memberikan anda informasi mengenai bilangan telur anda yang masih ada – sama ada tinggi, rendah, ataupun sederhana. Selepas ujian dilakukan, anda akan mengetahui jika anda berada pada tahap kesuburan yang sepatutnya ataupun tidak.

5. Anda akan rasa lapang dada dan tenang

Majoriti wanita akan berasa lebih bebas, ringan kepala, dan lebih tenang selepas mereka melakukan pembekuan telur, memandangkan mereka tidak perlu risau mengenai kesuburan mereka dan mengira jam biologi tubuh. Tambahan pula, golongan ini akan mempunyai perspektif baru dan pemikiran positif mengenai masa depan kesuburan mereka.

6. Sebaik-baiknya, bekukan embrio berbanding telur

Jika anda sudah berkahwin tetapi sedang merancang keluarga, anda boleh membekukan embrio berbanding dengan telur, kerana cara ini adalah lebih meningkatkan peluang anda untuk kehamilan pada masa depan. Berbanding embrio, telur adalah lebih rapuh. Selain itu, bukan semua telur boleh bertahan dalam proses pencairan. Dengan mempersenyawakan sperma pasangan anda bersama telur. kemudian membekukan hasil embrio, anda sudah memendekkan langkah untuk proses kehamilan anda nanti.

Hello Health Group
 tidak memberikan nasihat, diagnosis atau rawatan perubatan.


Ini Sebab Mengapa Lelaki 'LEPAK' Lebih Lama Dalam Bilik Air, Ada Kaitan Dengan Psikologi

Tahukah anda, bukan wanita sahaja yang suka
 ‘melepak’ lama di dalam bilik air ketika buang air besar
, lelaki juga begitu.

Bahkan, kajian sosial menunjukkan lelaki meluangkan masa yang lebih lama berbanding wanita.

Apabila terdapat perbezaan di antara durasi ini, saintis berminat untuk mengetahui punca sebenar di sebaliknya.

Adakah ia disebabkan perbezaan struktur anatomi? Tidak sama sekali.

Kajian pada tahun 1996 oleh Klinik Mayo menunjukkan pergerakan najis keluar dari usus besar semasa proses nyahtinja adalah lebih laju dalam kalangan subjek lelaki berbanding wanita.

Dapatan tersebut disokong oleh kajian pada tahun 2009 yang menunjukkan wanita lebih cenderung untuk mengalami
masalah pergerakan usus tidak normal dan sembelit berbanding lelaki.

Jika begitu, maka sepatutnya wanita lebih terdorong untuk meluangkan masa yang lama di dalam bilik air, bukannya lelaki!

Struktur anatomi bukanlah jawapan kepada perbezaan durasi tersebut.

Jadi apa jawapannya? Baca artikel ini untuk mengetahuinya dengan lebih lanjut.

Lelaki gemar membaca semasa buang air besar

Kaji selidik yang dijalankan oleh sebuah syarikat pembekal barangan bilik air di United Kingdom (UK) menunjukkan lelaki meluangkan masa kira-kira 1 jam 35 minit di dalam bilik air dalam masa seminggu.

Purata masa hampir 14 minit sehari itu adalah lebih lama berbanding dengan wanita yang hanya meluangkan masa selama 55 minit dalam masa seminggu di dalam bilik air (8 minit sehari).

Situasi ini boleh diterangkan jika dilihat pada
 aspek aktiviti di dalam bilik air
 yang dilakukan oleh lelaki dan wanita semasa buang air besar.

Kaji selidik tersebut menunjukkan 86% lelaki suka untuk membaca sesuatu semasa buang air besar berbanding dengan 27% wanita yang gemar melakukan aktiviti yang sama.

Malah, statistik tersebut turut disokong oleh kajian pada tahun 2009 yang menunjukkan 64% subjek lelaki gemar membaca semasa buang air besar berbanding dengan 41% subjek wanita.

Menurut pakar terapi psikologi, Jonathan Alpert, lelaki suka membaca di dalam bilik air bukan sebab lokasi tersebut ideal untuk membaca.

Ia merupakan satu kawasan yang
menenangkan dan bebas daripada tekanan hidup.

Penjelasan tersebut menunjukkan punca kenapa lelaki meluangkan lebih banyak masa di dalam bilik air berbanding wanita lebih tertumpu kepada faktor psikologi dan bukannya faktor penyakit.

Punca lain (bukan penyakit) lelaki luang masa lebih lama buang air besar

Selain daripada aktiviti membaca, terdapat juga perkara lain yang boleh mempengaruhi durasi masa di dalam bilik air.

Sebagai contoh, ada lelaki yang suka menonton filem lucah atau melancap di dalam bilik air.

Perkara ini terutamanya jika mereka menetap di dalam bilik kongsi dan tidak mempunyai privasi untuk melakukan aktiviti tersebut.

Menurut Alpert,
sekiranya lelaki membawa telefon masuk ke dalam bilik air
, ada maksudnya itu.

Penggunaan telefon pintar di dalam bilik air bukanlah sesuatu yang asing pada abad ini.

Bahkan menurut kaji selidik yang dijalankan oleh syarikat telekomunikasi Verizon, 90% subjek kajian yang terlibat sering membawa telefon mereka ke dalam bilik air.

Ada yang suka menggunakan aplikasi
dating
 semasa di dalam tandas terutama jika penggunaannya hanya memerlukan pengguna untuk selak kanan/kiri seperti aplikasi Tinder dan Facebook Dating.

Namun, ia tidak bermaksud anda perlu sangsi dengan pasangan anda sekiranya mereka meluangkan masa yang lama di dalam tandas.

Boleh jadi, apa yang mereka hajatkan adalah masa bersendirian untuk lari daripada kesibukan dunia dan tekanan emosi.

Anda mungkin berminat:

Bukan Sebab Sedih Atau Sakit Saja, Berak Pun Boleh Buat Kita Menangis?

Ini Rupanya 7 Punca Sebenar Berak Berdarah, Yang Terakhir Boleh Buat Kecut Perut!

Jangan duduk lama sangat di dalam tandas

Walaupun memang normal bagi lelaki duduk lama di dalam bilik air semasa buang air besar, tapi jika terlalu lama, ia boleh memudaratkan kesihatan.

Kebanyakan pakar menyarankan tempoh masa di antara 1 hingga 15 minit untuk buang air besar.

Sekiranya anda mengalami kesukaran dalam tempoh masa tersebut, jangan paksa.

Bangun dan buat aktiviti lain terlebih dahulu, kembali ke bilik air sekiranya anda rasa hendak membuang air besar semula.

Duduk terlalu lama semasa buang air besar boleh menyebabkan
tekanan berkumpul di kawasan anus hingga boleh mengakibatkan masalah buasir.

Perkara ini lebih teruk sekiranya anda memaksa (meneran) keluar najis semasa proses nyahtinja.

Penggunaan telefon atau bahan bacaan boleh membuatkan mood anda untuk buang air besar hilang.

Jika ditambah lagi dengan masalah seperti sembelit, proses nyahtinja akan menjadi sukar.

Konklusi

Jangan pelik jika kawan atau pasangan anda suka meluangkan masa yang lama di dalam tandas.

Biar mereka menikmati masa bersendirian dan seboleh-bolehnya jangan ganggu mereka melainkan jika ada hal kecemasan.

Namun, jika anda seorang yang suka
meluangkan masa di dalam tandas
, jangan pentingkan diri pula.

Pastikan proses buang air besar berlaku di antara 1 hingga 15 minit. Sekiranya masih sukar, berhenti meneran dan buat aktiviti lain terlebih dahulu.

Kembali ke tandas sekiranya rasa hendak buang air besar itu datang semula.


Aaron Aziz Tersentak Bila Anak Tanya Gaji untuk Sejam, Ini 5 Cara Luang Masa Berkualiti dengan Anak

“Berapa banyak gaji Daddy untuk sejam?” Apakah perasaan anda sebagai ibu bapa jika mendapat pertanyaan seperti ini daripada ahli keluarga anda terutamanya anak anda? Ini yang dialami oleh pelakon terkenal, Datuk Aaron Aziz. Baru-baru ini, anak bongsunya, Dahlia Arissa yang berumur 9 tahun, bertanyakan kepada isterinya berkenaan jumlah bayaran yang diterimanya dalam tempoh sejam.

Isterinya, Datin Diyana Halik kemudiannya menjawab bahawa bayaran yang diterimanya terlalu mahal dan bertanya kembali kepada anaknya mengapa bertanyakan berkenaan hal tersebut. Luluh hatinya apabila anak bongsunya itu memberitahu bahawa dia ingin ‘membeli masa’ selama satu hingga dua jam untuk bersama-sama pelakon itu.

Dilema seperti yang dialami oleh Aaron Aziz ini bukan sahaja berlaku dalam kalangan golongan selebriti sahaja, malah ia turut berlaku
dalam kalangan ibu bapa yang sibuk bekerja
 dari pagi sehinggalah malam.

Secara tidak sedar, kesibukan bekerja telah menjadikan ibu bapa mengabaikan tanggungjawab mereka dalam meluangkan masa bersama anak-anak. Ada juga yang langsung tidak menghiraukan berkenaan hal ehwal kebajikan anak-anak dan menyerahkan kesemuanya secara bulat-bulat kepada pembantu rumah.

Ibu bapa yang prihatin terhadap anak-anak mereka perlulah sentiasa cakna berkenaan keadaan dan situasi anak-anak mereka. Oleh itu, apa yang boleh anda usahakan bagi memastikan anak-anak anda tidak berasa terpinggir dan mendapat perhatian yang secukupnya daripada anda?

Langkah mudah luangkan masa bersama anak

Wujudkan rutin hujung minggu.

Anda boleh memilih waktu tertentu semasa hujung minggu seperti pagi atau petang Sabtu untuk melakukan aktiviti bersama-sama di rumah atau keluar bersiar-siar. Siapkan makan tengah hari di rumah dan bawa bersama
sebagai bekalan berkelah ketika bersiar-siar
. Cara ini lebih menjimatkan dan lebih mengeratkan hubungan antara ahli keluarga.

Makan malam bersama.
Ia mungkin kelihatan biasa, tetapi ia boleh menjadi satu medium terbaik untuk kesemua ahli keluarga berkumpul setelah sibuk dengan tugasan masing-masing di siang hari. Pada waktu makan malam, kesemua ahli keluarga berpeluang untuk berborak mengenai aktiviti mereka pada siang hari. Ibu bapa boleh bertindak dengan cara memberikan nasihat dan galakan kepada anak-anak selain menunjukkan minat kepada apa yang disampaikan oleh anak-anak.

Bantu kerja rumah anak.
 Untuk
ibu bapa yang sibuk dengan pekerjaan
, cuba untuk pulang ke rumah pada waktunya bagi memberikan sedikit ruang bersama anak anda dengan cara membantu mereka menyiapkan kerja rumah yang diberikan oleh guru. Cara ini sedikit-sebanyak membantu anak anda menyelesaikan kerja sekolah mereka dengan bantuan dan sokongan anda.

Bermain permainan video.
 Anda tidak perlu terlalu tegas dalam mendidik anak. Sesekali, anda boleh memilih untuk melakukannya dengan cara yang lebih santai seperti bermain permainan video bersama-sama anak anda.

Rancang percutian berkala.
 Untuk rancangan jangka panjang, anda boleh merancang untuk mengadakan percutian bersama ahli keluarga terutamanya pada musim cuti persekolahan.
Gunakan cuti tahunan anda
 untuk bercuti bersama-sama anak anda. Percutian tidak semestinya memerlukan kos yang besar dan lokasi yang jauh, asalkan tempat yang dituju cukup memberikan kepuasan kepada anda sekeluarga.

Kesimpulan

Sebagai ibu bapa, anda perlu meletakkan keutamaan atau prioriti kepada anak-anak anda. Masa bersama anak dan keluarga bukanlah satu pilihan, sebaliknya ia adalah satu kemestian bagi individu yang bergelar ibu dan bapa.

Sesibuk manapun anda bekerja, anak adalah keutamaan yang paling atas berbanding pekerjaan anda. Contohilah Aaron Aziz yang berusaha untuk meluangkan masa bersama anaknya sejurus mengetahui luahan hati kecil anaknya berkenaan ketidakcukupan masa yang diluangkan bersama mereka.

Institusi keluarga yang baik bermula daripada ibu dan bapa yang prihatin. Oleh itu, jadilah ibu bapa yang prihatin kepada kehendak dan keperluan anak-anak walaupun anda begitu komited terhadap kerja dan tugas anda.

Baca juga:

Batas Pergaulan Keluarga Besar, Ipar-Duai Jangan Sampai Berlaga Pipi Lain Jantina

Patutkah Keluarga Anda Mengambil Vaksin Influenza?

Ingin Kekal Cergas? Bagaimana Jika Anda Lakukannya Bersama Ahli Keluarga

Tip Menyokong Ahli Keluarga Yang Alami Kemurungan

Rahsia Mengecapi Keluarga Bahagia

Penggunaan Pil Perancang Keluarga yang Berpanjangan Mengakibatkan Kemandulan?

Kenapa perlu iring ahli keluarga ke hospital?


Boleh Tak Makan Ubat Semasa Hamil? Ini Ubat Yang Selamat & Berbahaya Sewaktu Mengandung

Pengambilan ubat semasa hamil tanpa preskripi adalah perkara yang tidak mampu dielakkan bagi wanita hamil.

Ini kerana pelbagai ketidakselesaan kesihatan yang mereka hadapi disebabkan perubahan hormon dan pelarasan badan semasa hamil membuatkan ibu kadangkala mencari ubat semasa hamil tanpa preskripsi.

Walau bagaimanapun, anda tidak perlu risau kerana ini adalah keadaan biasa yang dilalui oleh wanita hamil. Namun, adalah penting untuk anda tahu jenis-jenis ubat yang selamat dan tidak selamat untuk wanita hamil.

Dengan cara ini boleh membantu menghalang berlakunya sebarang
risiko mendapat komplikasi kehamilan
 seperti keguguran, bayi mati dalam kandungan (stillbirth), dan
kecacatan kelahiran.

Ubat semasa hamil yang selamat diambil ketika mengandung

Hakikatnya, tiada sebarang ubat semasa hamil dari segi perubatan yang 100% selamat untuk kehamilan, tidak kiralah jika dengan preskripsi, tanpa preskripsi, suplemen, ataupun herba.

Jadi, diwajibkan bagi setiap wanita hamil untuk mendapatkan konsultasi daripada doktor jika ingin mengambil suatu jenis ubat semasa hamil yang baru ataupun menukar pengambilan ubat mereka sekarang ini.

Ibu hamil perlu mengikuti dos yang ditetapkan bagi mengelakkan penyalahgunaan ubat ataupun terlebih dos.

Ubat semasa hamil yang biasanya selamat untuk kehamilan

Kebarangkalian kandungan terjejas adalah rendah jika anda mengikuti pengambilan ubat dengan dos yang disarankan, dan hanya mengambilnya semasa diperlukan sahaja:

–
Acetaminophen
 (Nama komersil: Anacin Aspirin-Free, Tylenol, Shake that Ache): Digunakan untuk
merawat demam,
 selesema, sakit, pening kepala atau demam panas. Jangan ambil acetaminophen lebih daripada 3 hari berturut-turut untuk demam, dan jangan ambil lebih daripada 10 hari berturut-turut untuk melegakan sakit.

–
Antacids
 (Nama komersil: Maalox, Mylanta, Rolaids, Tums)/
Simethicone
 (Nama komersil: Gas-X, Maalox Anti-Gas, Mylanta Gas, Mylicon): Digunakan untuk merawat pedih hulu hati dan perut bermasalah seperti sakit perut dan
perut kembung.

–
Psyllium
 (Nama komersil: Metamucil, Perdiem)/
Polycarbophil
 (Equalactin, Mitrolan): Julap serat dan melembutkan najis.

–
Dextromethorphan
 (Nama komersil: Benylin Adult, Vicks 44): Ubat untuk melegakan batuk

–
Guaifenesin
 (Nama komersil: Hytuss, Mucinex): Ekspektoran (Agen yang merangsang pelepasan mukus dalam sistem pernafasan). Walau bagaimanapun, doktor menyarankan supaya wanita hamil perlu mengelakkan pengambilan ubat ini
semasa trimester akhir.

–
Krim buasir/ h
emorrhoid
 (Nama komersil: Witch hazel, Preparation H, Tucks)

–
Ubat tidur
 hanya dibenarkan jika diambil pada jangka pendek.

–
Suplemen n
utrien
: Asid folik adalah amat disarankan untuk menghalang kecacatan kelahiran. Selain itu, ibu hamil juga perlu mengelakkan daripada pengambilan vitamin A berlebihan kerana boleh meracun bayi.

Ubat semasa hamil yang berbahaya

Ubat-ubat di bawah adalah sangat perlu dielakkan semasa hamil kerana telah terbukti boleh membahayakan janin.

–
Aspirin, ibuprofen
 (Nama komersil: Advil, Motrin) dan
naproxen
 (Nama komersil: Aleve): ubat untuk merawat demam, selesema, sakit kepala, dan demam. Acetaminophen (Tylenol) terbukti merupakan alternatif yang berkesan menggantikan aspirin dan ibuprofen.

–
Isotretinoin
 (Nama komersil: Accutane, Absorica):
ubat untuk merawat jerawat

–
Thalidomide
 (Nama komersil: Thalomid): ubat untuk merawat pelbagai penaykit myeloma dan penyakit kulit tertentu

–
Perencat enzim penukaran-Angiotensin (ACE)
: Ubat untuk merawat kegagalan jantung kongestif dan tekanan darah tinggi. Ubat-ubat ini hanya boleh diambil semasa trimester pertama.


Haid Wanita Boleh Terganggu Jika Mengalami Demam Denggi? Adakah Ini Tanda Bahaya?

Sehingga kini, demam denggi masih lagi berlaku dan mencatatkan bilangan kes yang tinggi, Tetapi persoalannya sekarang, adakah ia mampu mempengaruhi
menstruasi seseorang wanita
?

Masalah haid yang tidak teratur atau menyakitkan bukan lagi perkara yang asing buat golongan wanita.

Terdapat ura-ura mengatakan bahawa demam denggi mampu mempengaruhi kitaran menstruasi pesakit wanita yang mengalaminya. Sejauh manakah kebenaran ini?

Sebelum kita kupas isu ini dengan lebih lanjut, mari kenali dahulu serba sedikit mengenai demam denggi dan komplikasi-komplikasinya.

Komplikasi-komplikasi demam denggi

1. Kegagalan organ

Demam denggi dikatakan mampu menyebabkan kegagalan organ untuk berlaku.

Antara organ utama yang menjadi kebimbangan adalah otak, jantung, hati dan buah pinggang.

Justeru, kegagalan organ-organ ini pastinya akan mengganggu fungsi badan yang normal.

Jika tidak diuruskan segera, atau kegagalan yang berlaku menjadi terlalu teruk sehingga tidak dapat diselamatkan, pesakit mungkin akan berakhir dengan kematian.

2. Kejutan (
shock
)

Shock
 atau kejutan adalah antara komplikasi lain yang mungkin berlaku. Perkara ini terjadi apabila tekanan darah pesakit menurun secara tiba-tiba dengan mendadak.

Ia berlaku kerana jangkitan denggi menyebabkan sebahagian daripada cecair di dalam darah keluar daripada peredaran darah.

Kesannya, isi padu darah akan berkurang seterusnya mengurangkan tekanan darah.

Apabila tekanan menjadi rendah, darah gagal untuk dibekalkan kepada organ di seluruh badan, terutamanya organ-organ utama seperti otak, jantung, hati dan buah pinggang.

3. Paru-paru berair

Paru-paru berair
 atau
pleural effusion
berlaku kerana demam denggi menyebabkan cecair di dalam salur darah keluar daripada peredaran darah.

Antara tempat cecair tersebut akan terkumpul adalah di sekeliling paru-paru. Pengumpulan cecair ini bakal menyukarkan paru-paru untuk mengembang dan menjalankan fungsinya dengan baik.

Selain paru-paru, organ lain juga boleh terkesan seperti jantung (
pericardial effusion
) dan abdomen (
ascites
).

Ini adalah antara komplikasi utama demam denggi. Berhati-hati dengan penyakit ini. Nyamuk aedes meskipun bersaiz kecil, mampu membawa maut kepada manusia.

4. Pendarahan

Salah satu jenis demam denggi yang paling bahaya adalah demam denggi berdarah. Dalam kes ini, pesakit boleh mengalami pendarahan di seluruh badan.

Ini termasuk hidung, gusi, mata dan di bawah kulit. Kadangkala, pendarahan boleh berlaku di dalam faraj, dan boleh membuatkan
darah haid menjadi lebih banyak.

Air kencing turut boleh bercampur darah jika berlaku pendarahan di dalam pundi kencing.

Tidak terkecuali juga usus berdarah di mana najis akan berubah warna, dan bagi kes yang paling parah adalah pendarahan di dalam otak.

Bolehkah demam denggi mempengaruhi haid?

Berbalik kepada persoalan utama kita, adakah demam denggi boleh mempengaruhi menstruasi pesakit?

Apa yang anda perlu tahu, masalah haid yang tidak teratur adalah satu perkara normal ketika seseorang wanita menghampiri usia menopaus.

Walau bagaimanapun, haid tidak teratur pada orang dewasa muda mampu menjadi petunjuk kepada masalah kesihatan.

Ia boleh terjadi kerana beberapa sebab di bawah, tetapi tidak terhad kepada tekanan, diet, gaya hidup dan sebagainya.

#1 Penyakit tiroid

Kelenjar tiroid mengatur metabolisme tubuh. Apabila ia menjadi tidak seimbang, ia mampu menyebabkan
ketidakseimbangan pengeluaran hormon
 dalam tubuh wanita.

Kedua-dua hipotiroidisme serta hipertiroidisme boleh menyebabkan ketidakseimbangan hormon dalam tubuh manusia, yang menyebabkan masalah kelewatan atau haid yang tidak teratur.

#2 Mempunyai penyakit

Penyakit yang disebabkan oleh virus atau bakteria, penyakit kronik, atau prosedur perubatan seperti pembedahan boleh memberikan stres kepada badan, yang menyebabkan pengeluaran kortisol.

Sekiranya kitaran haid anda terganggu kerana menghidap penyakit seperti
demam denggi
, kepialu, malaria, atau penyakit autoimun yang lain, anda tidak perlu terlalu risau.

Ini kerana tubuh anda berada dalam
survival mode
 buat masa ini, dan akan kembali normal, setelah semua fungsi tubuh yang lain kembali mengikut rentaknya yang normal.

#3 Diet

Diet yang buruk adalah penyumbang terbesar kepada beberapa masalah kesihatan, ternyata frasa ‘
you are what you eat’
adalah benar.

Sekiranya diet anda terdiri daripada makanan ringan dan berminyak, ia boleh menyebabkan anda mengalami
kekurangan pelbagai vitamin dan mineral penting
 yang diperlukan tubuh.

Perkara ini juga akan menyebabkan ketidakseimbangan hormon di dalam badan yang membawa kepada masalah haid yang tidak teratur dan menyakitkan.

#4 Stres dan tekanan

Tekanan fizikal dan psikologi adalah musuh terburuk tubuh badan. Ini kerana perkara yang memberikan kesan kepada minda mampu mempengaruhi tubuh secara fizikal.

Tambahan itu, para wanita cenderung mengalami tekanan kronik yang boleh disebabkan oleh ketidakseimbangan sama ada dalam kehidupan atau apabila mempunyai sebarang penyakit seperti yang telah disebut di atas.

Tekanan kronik ini akan melepaskan hormon kortisol dalam sistem mereka, membuatkan tubuh masuk dalam mod kecemasan, dan menyebabkan badan ‘menutup’ semua fungsi tubuh yang tidak diperlukan seperti haid.

Apa yang dapat dirumuskan?

Menstruasi pesakit yang menderita demam denggi mungkin boleh terjejas akibat komplikasi yang berlaku.

Pun begitu, ia bukan sesuatu yang perlu dikhuatirkan kerana sistem badan akan kembali berfungsi secara normal apabila pesakit bertambah pulih.

Namun, sekiranya anda mempunyai sebarang persoalan atau kebimbangan, pastikan untuk mendapat pandangan atau nasihat yang lebih pakar.


Ubat Batuk Farmasi Mengandungi Pholcodine Ditarik Balik. Parents, Jaga-Jaga Sebelum Beli!

Kementerian Kesihatan Malaysia (KKM) melalui Pihak Berkuasa Kawalan Dadah (PBKD) telah membatalkan pendaftaran dan mengeluarkan arahan panggil balik ke atas semua ubat batuk farmasi atau sebarang produk berdaftar yang mengandungi pholcodine.

Pholcodine merupakan sejenis ubat opiod yang dapat mengawal dan menghentikan batuk kering dalam kalangan
orang dewasa dan kanak-kanak.

Menurut Ketua Pengarah Kesihatan, Tan Sri Dr. Noor Hisham Abdullah, terdapat risiko terjadinya anafilaksis dengan penggunaan ubat pengendur otot atau
neuromuscular blocking agents
 (NMBAs) semasa proses pembiusan umum.

Untuk mendapatkan lebih banyak info berkenaan Kesihatan, anda boleh klik
di sini
.

Ubat batuk farmasi ini boleh didapati tanpa preskripsi

Dr. Noor Hisham berkata, di Malaysia, pholcodine diklasifikasikan sebagai ubat terkawal Kumpulan C dan boleh diperolehi tanpa preskripsi.

Setakat ini, Pusat Pemonitoran Kesan Advers Ubat Kebangsaan, Bahagian Regulatori Farmasi Negara (NPRA) menerima sejumlah 12 laporan dengan 17 kesan advers susulan penggunaan pholcodine, namun tiada laporan
anafilaksis
 diterima.

“Walaupun tiada laporan kesan serius diterima NPRA setakat ini, keputusan PBKD ini diambil berdasarkan bukti-bukti daripada kajian
Allergy to Neuromuscular Blocking Agents and Pholcodine Exposure
 (ALPHO).”

Individu yang paling terkesan ialah mereka yang pernah mengambil ubat yang mengandungi pholcodine dalam tempoh 12 bulan lalu.

“Dengan erti kata lain, mereka yang mengambil ubat yang mengandungi pholcodine (kebiasaannya ubat batuk) dalam tempoh 12 bulan lalu berhadapan risiko lebih tinggi untuk mengalami anafilaksis.”

“Ini sekiranya diberi ubat pengendur otot atau
neuromuscular blocking agents
 (NMBAs) semasa proses pembiusan penuh, misalnya semasa menjalani pembedahan,” kata Dr. Noor Hisham lagi.

Baca juga:

Anda Perlu Ambil Tahu Mengenai Anafilaksis Atau BAHAYA Menanti!

Ibu Takut Anak Datang Alergik Termakan Kuih Raya Berkacang? Ini Fakta Mitos Alahan Kekacang

Intoleransi Makanan BERBEZA Dengan Alahan, Parents Harus Peka Ya

Apakah maksud ubat batuk farmasi Pholcodine?

Pholcodine digunakan untuk merawat batuk kering. Ubat ini akan memasuki otak dan mengurangkan batuk dengan cara menyekat signal dari saraf yang dihantar oleh otot ketika batuk.

Pholcodine ini telah digunakan untuk merawat batuk sejak 1950-an lagi. Ubat ini selalunya dicampur dengan pelbagai bahan lain dan boleh didapati dalam bentuk sirap,
lozeng
, larutan oral dan kapsul.

Apa pula maksud anafilaksis?

Anafilaksis merupakan
satu reaksi alahan
 yang sangat serius dan boleh mengancam nyawa. Ia boleh berlaku dalam masa beberapa minit atau saat selepas anda terdedah dengan sesuatu bahan yang boleh menyebabkan alahan,
seperti kacang
, debunga atau
sengatan lebah
.

Anafilaksis menyebabkan sistem imun badan merembeskan sejenis bahan kimia yang boleh menyebabkan badan mengalami kejutan. Antara simptom anafilaksis ialah nadi yang laju tetapi lemah, ruam pada kulit, loya dan
muntah-muntah.

Sekiranya anda mengalami anafilaksis, anda perlu mengambil suntikan epinefrin secepat mungkin.

Mengapakah ubat batuk farmasi yang mengandungi pholcodine ditarik balik?

Antara kesan sampingan pholcodine yang paling lazim ialah pening kepala, loya dan kesan sedatif.

Walau bagaimanapun, punca utama penarikan produk yang mengandungi pholcodine adalah kemampuannya untuk menyebabkan anafilaksis ketika pembedahan am.

Ubat yang mengandungi pholcodine boleh menyebabkan anafilaksis sekiranya digunakan bersama sejenis pengendur otot yang diberikan ketika pembedahan, juga dikenali sebagai agen penyekat neuromuskular.

Agen penyekat ini biasanya digunakan sebagai sebahagian
anestesia
 am semasa pembedahan.

Nasihat untuk pengguna

Sumber: Kementerian Kesihatan Malaysia

Orang ramai yang baharu sahaja membeli ubat batuk farmasi yang mengandungi pholcodine dinasihatkan untuk:

Memulangkan ubat tersebut ke farmasi berdekatan.

Jika anda mengambil ubat batuk,
periksa label
 untuk mengetahui sama ada ia mengandungi pholcodine ataupun tidak. Jika ya, berhenti daripada mengambil ubat tersebut dan dapatkan rawatan alternatif daripada pakar.

Sekiranya anda perlu melalui pembedahan, beritahu pakar sekiranya anda pernah mengambil sebarang ubat yang mengandungi pholcodine, lebih-lebih lagi dalam masa 12 bulan ini.

Jika pengguna tidak pasti sama ada ubat yang mereka ambil mengandungi pholcodine atau tidak, sila pergi ke farmasi terdekat atau hubungi mereka untuk maklumat lanjut. Dapatkan rekomendasi ubat lain sebagai alternatif untuk merawat batuk kering.


Betul Ke Bau Hujan BOLEH Kurangkan Stress? Ini 5 Bauan Lain Yang Berkesan!

Selalunya kita akan rasa leceh atau renyah kalau hujan, apatah lagi dalam musim hujan sekarang ini. Tetapi tahukah anda hujan boleh membantu mengurangkan stres? Mesti ‘tak’ tahu, bukan?

Pelbagai rasa

Apabila berbicara tentang hujan, pastinya kita tidak dapat lari untuk mengaitkan hujan dengan beberapa isu kesihatan seperti demam dan selesema. Malahan tidak dinafikan terdapat juga individu yang tidak sukakan cuaca atau hari hujan kerana berasa seperti suram dan tidak ceria.

Walau bagaimanapun, terdapat sesetengah individu yang mengakui berasa tenang ketika hujan lebat. Ada yang mengatakan bunyi hujan itu dapat memberikan ketenangan, manakala ada yang menggemari bau yang terhasil apabila hujan.

Kebaikan bau hujan

Ada pula individu yang menganggap, berjalan ketika hujan adalah sesuatu melambangkan romantis. Walau apa pun yang dirasai: ketenangan, bau atau rasa romantis, adakah benar bau hujan mempunyai manfaat kepada kesihatan?

Berjalan ketika hujan dan bau hujan dipercayai mempunyai kesan penyembuhan kepada badan dan minda. Di mana ia memberikan ketenangan dan membantu membebaskan emosi dan pemikiran yang mengalami tekanan.

Bau hujan atau turut dikenali sebagai
Petrichor
, iaitu nama yang diberikan oleh dua saintis pada tahun 1960 merupakan bau yang dihasilkan oleh bakteria apabila air hujan mengenai permukaan tanah yang kering. Biar betul bakteria?

Yes!
Itulah yang dikatakan oleh Ketua Mikrobiologi Molekul di John Innes Centre, Professor Mark Buttner. Menurut beliau, bakteria tersebut adalah makhluk yang berada banyak di tanah. Dan bau itu adalah bau molekul,
geosmin
– yang dihasilkan oleh
Streptomyces,
 dikeluarkan oleh bakteria tertentu.

Jadi
 petrichor
adalah aroma yang terhasil melalui gabungan minyak tumbuhan,
geosmin
 dan ozon – apabila kilat memisah molekul nitrogen dan oksigen menjadi nitrik oksida. Disebabkan itu tidak dinafikan, bau hujan mungkin dapat memberikan rasa ketenangan dan santai bagi sesetengah individu yang menggemari bauan tersebut. Kalau tertekan atau emosi terganggu, mungkin hujan adalah bantuan yang anda perlukan.

Pembangkit semangat

Selain daripada bau hujan, terdapat beberapa bauan lain yang boleh membantu meningkatkan emosi dan produktiviti anda. Antaranya:

 Sitrus

Bau sitrus dikatakan dapat menggalakkan tumpuan dan memberikan ketenangan. Ia dipercayai berguna ketika anda sedang bergelut dengan rasa marah, cemas atau hilang semangat. Aroma sitrus juga mempunyai ciri antibakteria dan dapat melawan rasa sakit tekak dan selesema dengan meningkatkan sistem ketahanan badan serta peredaran darah. Antara buah sitrus yang boleh anda pilih anda seperti lemon, oren atau limau nipis.

 Rumput

Anda pasti pernah melalui atau terbau bau rumput yang baru dipotong, bukan? Bagaimana rasanya? Mesti ada rasa seronok dan tenang. Menurut pengkaji dari Australia, terdapat bahan kimia yang dilepaskan oleh rumput yang baru dipotong. Bauan ini sangat ajaib di mana ia dipercayai dapat mencegah kemerosotan mental selari dengan peningkatan usia.

 Bungaan

Bunga seperti lavender dipercayai dapat mengawal tekanan emosi sekali gus memberikan ketenangan. Ia mempunyai kesan penenang pada saraf dan mampu menyingkirkan tekanan dan kemurungan selain merawat sakit kepala dan migrain. Bunga jasmin juga dapat bagus untuk meningkatkan keyakinan dan memulihkan tenaga.

 Bau bedak

Pakar mengatakan jika anda gemarkan bau bedak, ini bermakna anda mungkin mempunyai tindak balas nostagik.

Bau bedak dapat mengingatkan kembali tentang rasa selamat dan terjaga sewaktu kanak-kanak. Manakala bagi individu yang bergelar ibu bapa, bau itu akan mengimbas kembali memori bahagia yang dirasai ketika mereka masih kecil.

Setakat ini tiada kajian atau bukti saintifik yang dapat mengesahkan mengenai perkara di atas. Tetapi bagi penulis, ia adalah bergantung kepada individu itu sendiri. Mungkin ada bau yang pada anda yang langsung tidak boleh anda bau sedangkan bagi individu lain, ia adalah bauan yang memberikan semangat dan sumber inspirasi, seperti bau kopi.

Bergantung kepada diri

Setiap individu mempunyai citarasa yang berbeza. Tidak kira bau hujan, bungaan, rumput waima bau kek selepas dibakar sekali pun, jika bau tersebut dapat membantu meningkatkan rasa dan semangat dalam diri anda,
why not, right?

Anda mungkin berminat untuk membaca artikel:

5 Cara Melawan Tekanan Dan Kekal Cergas

Bagaimana Tekanan Mempengaruhi Otak?

Tip Menguruskan Tekanan


Kenali Vaksin Polio

Polio adalah penyakit jangkitan virus yang pernah menyebabkan wabak suatu ketika dahulu pada awal abad ke-19. Segala-galanya berubah selepas penemuan vaksin oleh Jonas Salk, kemudian oleh Albert Sabin. Daripada 350,000 kes pada tahun 1988 menurun kepada 13 kes sehingga pada tahun 2018 sehingga Julai.

Terdapat dua jenis vaksin polio: poliovirus yang tidak diaktifkan atau
inactivated poliovirus (IPV)
dan poliovirus dilemahkan dan diberikan melalui mulut atau
oral poliovirus (OPV)
.

1. Poliovirus tidak diaktifkan (IPV)

Ini adalah vaksin polio pertama yang dicipta oleh Jonas Salk pada tahun 1955. Ia terdiri daripada virus yang tidak aktif dan diberikan melalui suntikan. Jadi, pekerja kesihatan terlatih diperlukan untuk memberikan vaksin ini.

IPV melindungi badan daripada ketiga-tiga jenis virus polio (jenis 1, 2 dan 3).

Di Malaysia, IPV diletakkan di dalam Program Imunisasi Kebangsaan (NIP). Ia diberikan sebanyak 3 dos pada umur 2, 3 dan 5 bulan ditambah dengan
booster dose
pada umur 18 bulan.

IPV adalah sangat selamat. Tiada penyakit atau kesan sampingan yang dilaporkan daripada pemberian vaksin ini. Kanak-kanak pramatang dan lemah sistem ketahanan badan juga boleh menerimanya, kecuali jika ada alahan terhadap IPV.

WHO menggalakkan penggunaan IPV oleh semua negara sejak bulan Mei 2012.

2. Poliovirus dilemahkan (OPV)

OPV diperkenalkan lebih kurang 5 tahun selepas IPV oleh Albert Sabin. Kandungannya adalah virus polio yang dilemahkan (
weakened poliovirus
) dan diberikan melalui mulut. Sebab itu ia disebut sebagai
oral poliovirus
atau singkatannya OPV.

Terdapat dua jenis OPV:
trivalent OPV (tOPV)
 dan
bivalent

OPV (bOPV)
.

tOPV melindungi badan daripada ketiga-tiga jenis virus seperti yang disebutkan di atas, manakala bOPV pula melawan jenis 1 dan 3. Sebelum adanya bOPV, hanya tOPV digunakan. Tapi sejak WHO mengesahkan virus jenis 2 telah terhapus, bOPV mula diperkenalkan.

Walau bagaimanapun, negara yang menggunakan bOPV perlu juga memberikan IPV untuk menambah lagi perlindungan dan merangsang sistem imun.

OPV juga secara amnya adalah selamat. Namun, masih terdapat risiko jangkitan polio disebabkan oleh virus yang diterima melalui vaksin tersebut. Ia disebut sebagai V
accine Associated Paralytic Poliomyelitis (VAPP)
yang berlaku 1 dalam sejuta penerima vaksin.

Selain VAPP, terdapat satu lagi jenis jangkitan disebabkan vaksin iaitu
Circulating Vaccine Derived Poliovirus (cVDPV)
. Ini disebabkan mutasi pada virus di dalam vaksin tersebut sehingga menyebabkan penyakit. Mutasi biasanya berlaku pada virus jenis 2. Oleh sebab itu, tOPV ditukarkan kepada bOPV untuk mengurangkan risiko cVDPV, lebih-lebih lagi selepas virus jenis 2 telah dihapuskan.

Anda tidak perlu bimbang tentang keselamatan vaksin ini. Di Malaysia, tiada kes polio dilaporkan sejak Oktober 2000. Namun, ia masih perlu diambil sehingga tiada lagi kes dilaporkan di seluruh dunia kerana masih ada risiko jangkitan virus ini daripada negara luar.

Baca juga:

Polio: Penyakit Bersejarah

Anti Vaksin? Anda Mungkin Belum Tahu Sejarah Polio

Melawan Polio Menggunakan Paru-Paru Besi


Terfikir Untuk Gugurkan Kandungan? Ambil Tahu Kesannya Pada Fizikal & Mental Ini Dahulu

Perbuatan gugurkan kandungan merupakan satu kaedah perubatan untuk menyingkir atau membuang kandungan yang masih dalam bentuk embrio daripada rahim ibu. Namun, ada banyak kesan gugurkan kandungan kepada kaum Hawa.

Walaupun setiap wanita sebenarnya mempunyai hak untuk melakukannya, mereka perlu berfikir sejenak kerana metode ini akan mendatangkan kesan yang signifikan terhadap fizikal dan mental kelak.

Untuk mendapatkan lebih banyak info tentang Kehamilan, sila dapatkannya
di sini.

Kesan gugurkan kandungan terhadap fizikal

Kira-kira 2 atau 4 minggu selepas menggugurkan kandungan, wanita tersebut akan menderita beberapa komplikasi pada fizikal mereka termasuklah:

Keluar darah daripada faraj

Loya dan muntah-muntah

Cirit-birit

Sakit pada bahagian perut yang kronik

Demam

Penyakit rhesus darah

Walaupun jarang berlaku, terdapat lagi beberapa komplikasi gugur anak yang lebih serius yang mampu mengakibatkan kerosakan jangka masa panjang terhadap tubuh badan wanita. Berikut merupakan komplikasinya:

Inflamasi yang akan mengundang kepada kejutan septik dan ketidaksuburan

Berlaku pendarahan yang berlebihan dan berterusan

Kerosakan serviks

Embolisme iaitu keadaan di
mana darah beku atau buih udara menyekat arteri dalam badan

Perforasi rahim

Sawan

Komplikasi anethesia seperti kerosakan gigi, kegagalan pernafasan serta kerosakan sistem kardiovaskular

Wanita yang pernah melakukan prosedur gugur anak juga berisiko lebih tinggi untuk
mengalami kehamilan ektopik pada masa akan datang
.

Dalam beberapa kes, komplikasi pengguguran kandungan juga
boleh mendatangkan maut!

Penting untuk diketahui oleh wanita bahawa implikasi penguguran kandungan akan menjadi lebih berat sekiranya penguguran kandungan dilakukan lebih lewat.

Wanita yang melakukan prosedur ini lebih awal contohnya ketika trimester pertama kehamilan dapat mengurangkan risiko mendapat komplikasi yang lebih berat.

Baca juga:

Pakar Bagi Ibu Hamil Makan Nanas, Ini Bukan Punca Keguguran!

Kandungan Bermasalah? Ketahui Kaedah Selamat Melakukan Pengguguran

Pengguguran Bukan Punca Utama Bunuh Diri

Kesan gugurkan kandungan
terhadap mental

Selepas melakukan pengguguran kandungan, wanita mungkin akan sama ada berasa lega atau mengalami tekanan terhadap keputusan yang telah dibuat.

Walau bagaimanapun, kajian menunjukkan bahawa mereka yang cenderung untuk berperasaan negatif setelah melakukannya sebagai kesan gugurkan kandungan.

Antara emosi negatif yang akan menghantui wanita usai melakukan prosedur gugur kandungan termasuklah:

Rasa bersalah dan malu

Rasa menyesal

Anxiety disorder

Insomnia

Rasa marah

Gangguan pemakanan

Isu perhubungan: melahirkan kebencian kepada lelaki

Hilang keinginan seksual

Keinginan untuk membunuh diri

Dalam kebanyakan kes, wanita yang baru sahaja melakukan prosedur gugur kandungan cenderung untuk hamil dalam kadar yang segera akibat dihantui perasaan menyesal.

Walau bagaimanapun, mereka cenderung menggugurkan kandungan sekali lagi atas dasar atau alasan yang sama ketika mereka melakukannya pertama kali.

Wanita yang berasa lega selepas membuat keputusan untuk
menggugurkan anak cenderung untuk mengalami kondisi
numbness
atau
paralysis
iaitu kondisi fisiologi yang menyebabkan mangsa tidak mempunyai keupayaan untuk merasa atau mengekspresikan emosi mereka.

Golongan yang lebih berisiko

Di bawah merupakan golongan yang lebih berisiko mengalami kesan gugurkan kandungan:

Wanita yang berumur 18 tahun ke bawah

Wanita yang pernah
mengalami trauma mental

Wanita yang dipaksa untuk melakukan pengguguran kandungan akibat masalah kewangan, kesihatan, mental atau bantahan daripada pasangan

Wanita yang mengamalkan agama yang melarang tindakan menggugurkan kandungan

Wanita yang menggugurkan kandungan pada lewat kehamilan

Adakah anda terfikir untuk gugurkan kandungan anda? Amati kesan ini terlebih dahulu dan fikirkannya semula!